Το Epsilon έρχεται με φόρα και πλήρως ανανεωμένο | Gossip-tv.gr\nΤο Epsilon έρχεται με φόρα και πλήρως ανανεωμένο\nΤο Epsilon έρχεται με φόρα και είναι έτοιμο να καθηλώσει τους τηλεθεατές με το πλήρως ανανεωμένο πρόγραμμα του. Ένα πρόγραμμα που θα τα έχει όλα.\nΕνημερωτικές και ψυχαγωγικές εκπομπές, σειρές, τηλεπαιχνίδια και talent shows.\nΧθες, η Διευθύντρια Προγράμματος του καναλιού, Άλκηστις Μαραγκουδάκη και ο Διευθύνων Σύμβουλος Τζώννυ Καλημέρης συνάντησαν τους δημοσιογράφους στον κήπο του Βalthazar και σε πολύ χαλαρό κλίμα συζήτησαν για τα νέα καθήκοντά τους και αποκάλυψαν τι θα δούμε από την έναρξη της νέας τηλεοπτικής σεζόν.\nΤο Epsilon μπαίνει δυναμικά και στην μυθοπλασία με τέσσερις σειρές. Μια καθημερινή, δυο κωμωδίες και μια αυτοτελή.\nΤο «Ου φονεύσεις» του Πάνου Κοκκινόπουλου είναι ένας συνδυασμός της «10ης Εντολής» και του «Κόκκινου Κύκλου».\nΗ κωμωδία «Traffic Light» ονομάστηκε «Για πάντα παιδιά» και θα την βλέπουμε μέσα από την συχνότητα του Epsilon δυο φορές την εβδομάδα. Πρωταγωνιστούν: Αποστόλης Τότσικας, Έλενα Ασημακοπούλου, Ηλίας Πουρσανίδης, Τζένη Θεωνά και Λεωνίδας Καλφαγιάννης. Ο Παναγιώτης Μπουγιούρης θα εμφανιστεί σε είναι γκεστ ρόλο μόνο στο πρώτο επεισόδιο.\nΗ νέα σειρά του Βασίλη Θωμόπουλου θα προβάλλεται τρεις φορές την εβδομάδα με ένα πολύ δυνατό το κάστ από το οποίο ανακοινώθηκε μόνο το όνομα του Μάριου Αθανασίου προς το παρόν.\nΗ δραματική σειρά «Ο πρίγκιπας της φωτιάς» είναι ιδέα του Γιώργου Κυρίτση ο οποίος έχει και την επιμέλεια σε σκηνοθεσία Χρήστου Δήμα. Μέχρι στιγμής στην σειρά έχουν κλείσει: Μάξιμος Μουμούρης, Αντίνοος Αλμπάνης και Αλέκος Συσσοβίτης, ενώ από γυναίκες η Πέγκυ Σταθακοπούλου. Είναι μια ερωτική ιστορία με μια οικογένεια και τα δυο πρώτα επεισόδια θα παιχτούν σαν ταινία και έχουν διπλά κοστολόγια από τα υπόλοιπα.\nΓια την παρουσίαση του «Project Runway» που θα προβληθεί στο πρώτο μισό της σεζόν, οι υπεύθυνοι του καναλιού επιβεβαίωσαν πω συζητούν τόσο με την με την Ευαγγελία Αραβανή όσο και την Αθηνά Οικονομάκου, ενώ η κριτική επιτροπή δεν έχει κλείσει, αφού ακόμα συζητάνε με διάφορα πρόσωπα.\nΤο «La Banda» θα το βλέπουμε δυο φορές την εβδομάδα στο πρώτο μισό της τηλεοπτικής σεζόν και η παρουσιάστρια θα είναι ένα νέο πρόσωπο που την έχουμε δει σε εκπομπές, αλλά όχι ως κεντρικό πρόσωπο. Όπως αποκάλυψε το Nassos blog πρόκειται για την Άννα-Μαρία Βέλλη. Για την κριτική επιτροπή προς το παρόν έχουν συζητήσει με τον Θοδωρή Μαραντίνη, ενώ θέλουν και την Ελένη Φουρέιρα, αλλά δεν έχουν καταλήξει ακόμα το πως μπορεί αυτό να πραγματοποιηθεί.\nΌσον αφορά στην Κατερίνα Καινούργιου δεν έχουν αποφασίσει το concept της εκπομπής, αλλά όπως είπε η Άλκηστις Μαραγκουδάκη αυτό το έχει αναλάβει ο Θέμης Μάλλης.\nΤο Σαββατοκύριακο θα έχει δυο εκπομπές μέχρι τις 3 το μεσημέρι όσον αφορά το καλοκαίρι και όπως τόνισε η Διευθύντρια προγράμματος τον χειμώνα έχουμε να δούμε πολλά καινούργια πράγματα σε όλες τις ζώνες.\nΗ Ναταλία Γερμανού δεν συνεχίζει στο κανάλι καθώς, όπως η ίδια τους ενημέρωσε έχει κλείσει αλλού και υπάρχουν πολλές σκέψεις για την θέση της, χωρίς ακόμα να έχουν καταλήξει.\nΣτο Epsilon θα είναι και η Κατερίνα Ζαρίφη, η οποία θα παρουσιάσει το τηλεπαιχνίδι «Ποιος ρωτάει», αλλά και η Ιωάννα Λίλη, η οποία θ’ αναλάβει τα ηνία του «Revenge Body», αφού το κανάλι εξασφάλισε τα δικαιώματα του ξένου project.\nΤέλος, όσον αφορά στην ψυχαγωγία, το «X-factor» θα το δούμε στο δεύτερο μισό της σεζόν και ο παρουσιαστής θα είναι έκπληξη. Μάλιστα, ξεκαθάρισε ότι μίλησαν με τον Σάκη Ρουβά, ο οποίος όμως συζητάει και με τον ΣΚΑΪ και τόνισε ότι δεν θα είναι Γιώργος Καπουτζίδης όπως έχει γραφτεί, αφού δεν έχουν μιλήσει μαζί του.\nΌσον αφορά στην ενημέρωση, επιθυμία της Άλκηστις Μαραγκουδάκη είναι φέτος, να δούμε στο τιμόνι του δελτίου ειδήσεων γυναίκα και όχι άντρα. Σε αυτό συμφώνησε και ο Ο Τζώννυ Καλημέρης , ο οποίος αποκάλυψε ότι θέλουν ένα πρόσωπο άφθαρτο στην παρουσίαση και να μην έχει κάνει πολλά χιλιόμετρα στο δελτίο ειδήσεων.\nΩς Διευθύνων Σύμβουλος, εξήγησε ότι γίνονται διάφορες συζητήσεις με ανθρώπους για την θέση του διευθυντή ειδήσεων, διευθυντή σύνταξης και αρχισυνταξίας, αλλά δεν μπορεί ν’ αναφερθεί σε ονόματα, αφού προς το παρόν δεν έχουν καταλήξει κάπου.\nΣτην ζώνη 6-10 παραμένει ενημερωτική εκπομπή, χωρίς να είναι σίγουρο αν θα την αναλάβει ο Σπύρος Χαριτάτος ή όχι. Το νέο πρόγραμμα του Epsilon θα έχει δυο δελτία ειδήσεων μεσημέρι και βράδυ και ένα δελτίο κωφών.\nΌσον αφορά τον Νίκο Ευαγγελάτο, που οι φήμες τον ήθελαν ν’ αποχωρεί, η διοίκηση του καναλιού ξεκαθάρισε ότι συζητάει μαζί του και τίποτα δεν έχει τελειώσει, αλλά δεν έχουν βρει ακόμα τον τρόπο συνεργασίας και τι είναι αυτό που θα κάνει ακριβώς.\nΣχετικά, με τα όσα έχουν γραφτεί για τον Χρήστο Παναγιωτόπουλο, ο Τζώννυ Καλημέρης θέλησε να εξηγήσει πως δεν έχει θέσει ποτέ του βέτο για κάποιοι πρόσωπο και ειδικά σε αυτή την περίπτωση. Μάλιστα, είπε πως θα συνεργαζόταν ακόμα και με τον μεγαλύτερο μου εχθρό του εάν θα έκανε καλή και σωστή δουλειά.\nΤέλος, οι δημοσιογράφοι δεν θα μπορούσαν να μην τον ρωτήσουν για την Κατερίνα Καινούργιου και το concept της εκπομπής. Ο Τζώννυ Καλημέρης αποκάλυψε πως από μια σύντομη συζήτηση που έκανε με τον Θέμη Μάλλη, η εκπομπή θ’ αλλάξει αρκετά, αφού θα έχει λίγο κουτσομπολιό, δεν θα είναι κίτρινη, θα έχει καλεσμένους από τον χώρο της μουσικής και θα παρουσιάζουν τα θέματα με έναν πρωτότυπο τρόπο. Ενώ, άφησε ανοιχτό το ενδεχόμενο η εκπομπή ν’ αλλάξει όνομα.\nνεο πρόγραμμα epsilon


Ακολουθούμε τα πρώτα αγωνιστικά βήματα του Πάνου Ισμαήλου στο χώμα\nΠέμπτη, 09-Αυγ-2018 09:11\nΟι αγώνες είναι μια ξεχωριστή έκφραση της ωμής αγάπης για το μηχανοκίνητο αθλητισμό και για τον τρόπο ζωής που τον περιβάλλει. Όσο τα χρόνια περνούν και οι τεχνολογικές εξελίξεις τρέχουν με ιλιγγιώδη ρυθμό, πολλά εργοστάσια βρίσκουν στους αγώνες αυτοκινήτων ένα ιδανικό πεδίο δοκιμών. Μπορεί πριν κάποιες μέρες ένα ηλεκτρικό αυτοκίνητο να κέρδισε τη δημοφιλέστερη ανάβαση στον πλανήτη, όμως στον κόσμο των ράλλυ τα πράγματα παραμένουν πιο brutal. To χώμα είναι μια επιφάνεια που πάντοτε ξεχώριζε τόσο στις καρδιές των θεατών όσο και σε αυτές των οδηγών. Λίγο το θέαμα, λίγο η παραπάνω πλαγιολίσθηση, λίγο η οδηγική φαντασία που απαιτείται για να κινηθείς γρήγορα συνθέτουν ένα μείγμα μαγικό.\nΕμείς είχαμε την ευκαιρία να ζήσουμε μια μέρα, στα πλαίσια της προετοιμασίας του Πάνου Ισμαήλου για τον πρώτο χωμάτινο αγώνα του θεσμού του Κυπέλλου Χώματος του 2018. Το ραντεβού μας ήταν στην Κινέττα, σε κομμάτι διαδρομής που έχει χρησιμοποιηθεί σε παλαιότερα ράλλυ Ακρόπολις. Μαζί του αισθανόμαστε οικεία αφού πολλές φορές μας έχει ‘ξεναγήσει’ σε μαγικές διαδρομές για την φωτογράφιση, συνήθως, κάποιας αντίκας από αυτές που ανακατασκευάζει η Ismailos Classics. Η αλήθεια είναι πως η αγάπη του για οτιδήποτε 4τροχο είναι έκδηλη, ενώ μόλις αρχίζεις να συζητάς μαζί του για τα αγωνιστικά αυτοκίνητα, καταλαβαίνεις εύκολα πως είναι αυτό που τον ‘τραβάει’ περισσότερο!\nΤο EVO IX είναι ίσως το τελευταίο αυτοκίνητο παραγωγής που γνωρίζει τόσο μεγάλης απήχησης από τους λάτρης της αγωνιστικής οδήγησης. Μόνο τυχαίες δεν είναι άλλωστε οι επιτυχίες του συγκεκριμένου αυτοκινήτου στον κόσμο των ράλλυ. Στη χώρα μας υπάρχουν ακόμα αρκετά αγωνιστικά ΜΙTSUBISHI EVO IX,τα λεγόμενα GROUP N. Στην περίπτωσή μας ο Πάνος οδηγεί ένα άψογο EVO που φέρει την υπογραφή της EVOLUTION MOTOR CAR, μιας εταιρίας που ξεχωρίζει στους ελληνικούς αγώνες. Το συγκεκριμένο αυτοκίνητο μάλιστα είναι ένα από τα πολύ λίγα αγωνιστικά εννιάρια που φέρουν τις αναβαθμίσεις της έκδοσης R4. Η τελευταία είναι το upgrade που έγινε στην τελευταία εξέλιξη για να δώσει το κάτι παραπάνω στις ιαπωνικές φτερούγες, αυτό που κάνει τη διαφορά στις ειδικές διαδρομές!\nΤο πλήρωμα των Πάνου Ισμαήλου-Χρήστου Μπακλώρη δένεται στο αυτοκίνητο, ενώ λαμβάνουν κάποιες τελευταίες οδηγίες από το μηχανικό τους, τον Κώστα Σπύρου. Για εμάς είναι η ώρα που παίρνουμε θέση μέσα στο κομμάτι που έχει επιλεχθεί για τις δοκιμές, σαν παρατηρητές! Ο ήχος του αυτοκινήτου είναι κάτι παραπάνω από εντυπωσιακός, ενώ ο τρόπος που τοποθετείται και στρίβει, αψηφώντας τις ανωμαλίες του δρόμου είναι εντυπωσιακός! Επίσης παρά τη μικρή εμπειρία του οδηγού στο χώμα, η εξοικείωσή του με τη διαδρομή, κάνει τα περάσματα μετά από 3-4 πάνω κάτω να γίνονται αρκετά εντυπωσιακά!\nΈρχεται η ώρα που θα μπούμε στο αυτοκίνητο για βόλτα και εμείς, καθισμένοι στο δεξί bucket! Άλλωστε αυτό που έχουμε δει απ’έξω μας προκαλεί το ενδιαφέρον, ενώ η βόλτα με ένα αγωνιστικό πάντα είναι μια ξεχωριστή εμπειρία. Η είσοδος στο bucket γίνεται με χαμόγελο, ενώ οι άνθρωποι της ομάδας μας βοηθούν στο δέσιμο με τις ζώνες των 5 σημείων! Ο Πάνος μας κάνει μια σύντομη ξενάγηση στο εσωτερικό! Τα πάντα είναι απλά και λειτουργικά. Στο κέντρο δεσπόζει η οθόνη από την οποία ελέγχεις σχεδόν όλες τις λειτουργίες του αυτοκινήτου! Ο οδηγός στα αριστερά του έχει μόνο τη δυνατότητα να ρυθμίσει το πρόγραμμα των διαφορικών, ενώ κάτω από την κεντρική οθόνη υπάρχουν λίγοι διακόπτες. Είναι το μπουτόν εκκίνησης του κινητήρα, ο γενικός διακόπτης ρεύματος, ο διακόπτης που ανοίγεις την προβολιέρα (σε περίπτωση που ο αγώνας έχει νυχτερινή ειδική) και ο διακόπτης που ενεργοποιεί το ALS (Anti-Lag System). H ώρα να θέσουμε σε λειτουργία τον κινητήρα έχει φτάσει!\nΟ Πάνος ανοίγει το γενικό διακόπτη, περιμένει μερικά δευτερόλεπτα και πατάει το μπουτόν εκκίνησης. Ο κινητήρας παίρνει μπρος, ενώ το αυτοκίνητο από τα πρώτα δευτερόλεπτα λειτουργίας του κάνει σαφές το λόγο για τον οποίο έχει φτιαχτεί. Στα αμέσως επόμενα δευτερόλεπτα, αφού κάνουμε λίγα μέτρα και φτάσουμε στη γραμμή εκκίνησης κρατώντας το χειρόφρενο, ο οδηγός ενεργοποιεί το ALS και το EVO εκσφενδονίζεται στην εκκίνηση. Τα χιλιόμετρα που μαζεύει είναι πάρα πολλά, ενώ ο χρόνος που μεσολαβεί από την μία στροφή στην άλλη είναι εντυπωσιακά μικρός. Τα λαμπάκια για να ανεβάσει την επόμενη σχέση ανάβουν συνεχώς και το αυτοκίνητο έχει ήδη αρχίσει να δείχνει τις αρετές του. Η ανάρτησή του είναι στοιχείο που ξεχωρίζει αφού οι όποιες ανωμαλίες του οδοστρώματος είναι στοιχείο αδιάφορο τόσο για το αυτοκίνητο όσο και για τον οδηγό. Μπορεί του Πάνου να του αρέσει να το τοποθετεί στις εισόδους των στροφών και το αυτοκίνητο να βρίσκεται υπό μεγάλη γωνία μέσα στην στροφή, όμως η δύναμη του κινητήρα, η ροπή, και η λειτουργία των έξυπνων διαφορικών σε βγάζει με τους τροχούς ίσια στη έξοδο. Το σημάδι για την επόμενη στροφή είναι η επόμενη φυσική διαδικασία! Διαδικασία που εκτυλίσσεται τόσο γρήγορα που σε κάνει να εκτιμάς αυτή τη μορφή αγώνων ακόμα περισσότερο.\nΓια να μπορέσει κανείς να κινηθεί γρήγορα και πάνω από όλα σωστά, χρειάζεται μεγάλη εξοικείωση με το αυτοκίνητο. Το να σου εμπνέει ασφάλεια το στήσιμο του αυτοκινήτου και να είναι προβλέψιμες οι αντιδράσεις του είναι το Α και το Ω για κάθε αγωνιστικό. Η προσαρμογή του στησίματος στα μέτρα του οδηγού είναι ένα από τα κομμάτια του παζλ. Από εκεί και πέρα, τόσο ο εξοπλισμός ενός αυτοκινήτου όσο και η κατασκευή του είναι στοιχεία που μπορούν να δώσουν το παραπάνω δευτερόλεπτο σε σχέση με το συναγωνισμό.\nΟ παράγοντας άνθρωπος έρχεται να συμπληρώσει και να χειριστεί όλα τα παραπάνω. Το πλήρωμα πρέπει να είναι δεμένο και να λειτουργεί με αυτοματισμούς, ενώ η ομάδα να είναι ‘σεταρισμένη΄ πάνω στις ανάγκες του οδηγού. Εμείς είδαμε έναν άρτιο μηχανισμό σε κάθε επίπεδο. Ένα υπέροχο αυτοκίνητο, έναν ικανότατο οδηγό με μέλλον αλλά και μια ομάδα που μπορεί να υποστηρίξει το εγχείρημα.\nΑπό εκεί και πέρα ρωτήσαμε και μάθαμε πολλά από αυτά που μας έκαναν εντύπωση, τόσο από το πλήρωμα όσο και από τους μηχανικούς και το αυτοκίνητο.\nO Πάνος Ισμαήλος μας μιλά για το νέο εγχείρημα\nΜπορεί να είναι ‘μαγεμένος’ από τη στιγμή, αφού τον εκφράζει απόλυτα η αγωνιστική οδήγηση, όμως δεν σταματάει λεπτό να σκέφτεται τη δουλεία, γεγονός που σταματάει πολλές φορές τη συζήτησή μας. O ίδιος μας εξομολογείται: "Τα αγωνιστικά αυτοκίνητα είναι αυτό που πάντα μου κέντριζε το ενδιαφέρον! Ήμουν τυχερός βέβαια, γιατί ο πατέρας μου πάντοτε αφιέρωνε πολύ χρόνο για να με πηγαίνει να βλέπω από κοντά σε διάφορους αγώνες τα αυτοκίνητα αυτά! Παράλληλα πάντα μου τόνιζε πώς πρέπει να δουλεύω για να μπορέσω κάποτε να οδηγήσω και εγώ ένα τέτοιο αυτοκίνητο! Αυτό ήταν κάτι που χωρίς να το καταλαβαίνω τότε δημιουργούσε μόνο του ένα μείγμα ισορροπίας ανάμεσα στην ευχαρίστηση και τη λογική που πρέπει να έχει κανείς’’. Μπορεί το ράλλυ να είναι πολύ εντυπωσιακό για τον θεατή, είναι όμως ένα άθλημα που απαιτεί πειθαρχία και προσήλωση στο 100%, για να μπορέσει κανείς να κινηθεί γρήγορα και με ασφάλεια. Χαρακτηριστικά ο Πάνος μας ανέφερε: "Όταν έκανα τον πρώτο μου αγώνα ήμουν 21 ετών, τότε είχα μια λίγο διαφορετική προσέγγιση, σκεφτόμουν τι έπρεπε να κάνω, έβαζα το κεφάλι κάτω και απλά προσπαθούσα να το εκτελέσω! Τώρα παρότι είμαι μόλις 26 είναι λίγο διαφορετικό γιατί το βάρος "της φανέλας μου" είναι μεγάλο, καθώς έχω την ευθύνη για πολλά πράγματα και δεν επιτρέπεται να παίρνω τα ρίσκα που έπαιρνα στο παρελθόν".\nΤο στοιχείο της ωριμότητας είναι ένα χαρακτηριστικό που χρειάζεται κάθε οδηγός, ενώ η εξέλιξη έρχεται με πολλούς τρόπους. Μπορείς να κινηθείς πολύ γρήγορα και ταυτόχρονα με ασφάλεια. Αυτό είναι κάτι που απαιτεί πλάνο, μέθοδο και χρονικό ορίζοντα αγωνιστικής εμπλοκής. Χαρακτηριστικά από τη συζήτησή μας προέκυψε το εξής: "Ο συνοδηγός, το αυτοκίνητο και η ομάδα πρέπει να είναι σταθερός παράγοντας, μόνο πάνω σε αυτό το μοντέλο και αφού κάνεις 4-5 αγώνες, μπορείς να περάσεις στη φάση της ώριμης οδηγικής εξέλιξης… και να πας γρήγορα, και να πιέσεις... αφού όλοι για αυτό τρέχουμε!".


Πώς θα μάθετε το παιδί σας να δένει τα κορδόνια του; - Childit - Τα πάντα για το παιδί\nΠώς θα μάθετε το παιδί σας να δένει τα κορδόνια του;\nΑν όλες οι προσπάθειές σας έχουν αποτύχει, προτού το δέσετε κόμπο ότι θα κυκλοφορεί για πάντα με παπούτσια με Velcro, ακολουθήστε τις οδηγίες ενός Αμερικανού με το παρατσούκλι Καθηγητής Κορδόνης!\nΤο καλοκαίρι είχατε βολευτεί με τα πέδιλα και τις σαγιονάρες, με την επιστροφή όμως στο σχολείο μπήκαν, ξανά, στη ζωή του παιδιού σας τα αθλητικά παπούτσια και τα εφιαλτικά κορδόνια. Εφιαλτικά, γιατί εδώ και μήνες προσπαθείτε να του μάθετε να τα δένει, αλλά χωρίς αποτέλεσμα. Τι κάνετε λάθος;\nΟ Ian Fieggen, ένας Αμερικανός που έχει… κερδίσει τον τίτλο Καθηγητής Κορδόνης (Professor Shoelace), απαντά ότι πολλοί γονείς, αντί να εξηγήσουν λεπτομερώς όλα τα πράγματα που πρέπει να κάνει ένα παιδί για να δέσει τα κορδόνια του, του δίνουν μια γενική οδηγία τύπου «κάνε μια θηλιά», που το παιδί αδυνατεί να καταλάβει. Στην πραγματικότητα όμως για να μάθετε ένα παιδί να δένει τα κορδόνια του πρέπει να του παρουσιάσετε βήμα βήμα τη διαδικασία, χωρίς να παραλείπετε ακόμα και πληροφορίες που εσείς μπορεί να θεωρείτε αυτονόητες, όπως: «Πιάσε το κορδόνι με το ένα χέρι. Χρησιμοποίησε το άλλο χέρι να το κρατήσεις στη μέση. Δίπλωσέ το στη μέση και μετά άφησέ το από την άκρη ώστε να πιάσεις με το δεξί χέρι το άλλο κορδόνι στην άκρη…».\nΟ ίδιος στην προσπάθειά του να απλουστεύσει τη διαδικασία έχει επινοήσει τον εύκολο και γρήγορο «Κόμπο Ian» (Ian Knot).. Εδώ θα βρείτε το βίντεο όπου θα παρακολουθήσετε τον Fieggen να τον φτιάχνει κόμπο.\nΑν, από την άλλη, το παιδί σας δυσκολεύεται να μάθει ένα συγκεκριμένο κόμπο, δοκιμάστε να του διδάξετε μια διαφορετική τεχνική δεσίματος των κορδονιών. «Βοηθάει να έχετε μερικές εναλλακτικές τεχνικές», τονίζει ο ίδιος.\nΠάντως ο Κόμπος Ian είναι μια αρκετά καλή επιλογή καθώς οι γονείς μπορούν να μάθουν να τον κάνουν παράλληλα με τα παιδιά τους, ώστε να μοιραστούν τις χαρές της εκμάθησης και την απογοήτευση που ακολουθεί όταν κάτι δεν το καταφέρνουν με την πρώτη.\nΤέλος, δώστε βάση στην επιλογή των κατάλληλων κορδονιών. «Διαλέξτε μαλακά και εύχρηστα κορδόνια», διευκρινίζει ο Fieggen. Προτιμήστε τα ανοιχτόχρωμα κορδόνια, ιδανικά σε λευκό χρώμα, ώστε να μπορείτε να σημαδέψετε τα σημεία όπου θα πρέπει να τα κρατήσει το παιδί. Μπορείτε επίσης να συνδυάσετε δύο κορδόνια διαφορετικού χρώματος, ώστε να κάνουν αντίθεση μεταξύ τους και το παιδί να τα ξεχωρίζει ευκολότερα.\nκόμπος Ian, κορδόνια παπουτσιού, πως να δένει τα κορδόνια του


Συνταγές για μικρά και για.....μεγάλα παιδιά: Σεπτεμβρίου 2015\nΌλα 200! Το αλμυρό κέικ που έχει ξετρελάνει το διαδίκτυο!\nΑλάτι, πιπέρι (κατά προτίμηση)\nΧτυπάμε στο μίξερ το βούτυρο να "αφρατέψει" και μετά προσθέτουμε ένα ένα τα αυγά.\nΧαμηλώνουμε την ένταση και συνεχίζουμε προσθέτοντας το αλεύρι, το τυρί, το ζαμπόν και το γιαούρτι. Τέλος προσθέτουμε αλατάκι, πιπεράκι.\nΒουτυρώνουμε και αλευρώνουμε τη φόρμα του κεικ μας και το ψήνουμε σε προθερμασμένο φούρνο στους 180ο για 40 περίπου λεπτά μέχρι να έχει ροδοκοκκινίσει καλά.\nΜπορειτε να τα κανετε και σαν σαν αλμυρά cupcakes τα εκανα και βγήκαν τέλεια!!!!Θέλουν γύρω στο μισάωρο ψήσιμο!!!\nπηγή και φώτο από εδώ daddy-cool.\nΕτικέτες αλμυρό κεικ , ευκολοκαι γρηγορο , κεικ με φετα και ελιες , παιδικο παρτυ-μπουφες\nΙδανική συνταγή για παιδικό πάρτυ\n200 γραμμάρια πατάτες ήδη βρασμένες και αλεσμένες\n100 γραμμάρια αλεύρι 00\nΓια τη γέμιση (μπορείτε να χρησιμοποιήσετε ό, τι θέλετε):\nΛάδι για μαγείρεμα\nΒράζουμε τις πατάτες και όταν μαγειρευτούν τις κάνουμε πουρέ. Βάζουμε τον πουρέ σε ένα μπολ και προσθέτουμε το αλάτι, τη παρμεζάνα, τη μαγιά και το αλεύρι και ζυμώνουμε. Όταν η ζύμη είναι μαλακιά και ελαστική, φτιάχνουμε μπάλες και τις γεμίζουμε μέσα με το τυρί και το ζαμπόν, κλείνοντας καλά τα άκρα τους για να μη φύγει η γέμιση. Βάζουμε σε ένα τηγάνι λάδι και όταν ζεσταθεί, τηγανίζουμε τις μπάλες πατάτας. Αν θέλετε να αποφύγετε το τηγάνισμα, μπορείτε να μαγειρέψετε στο φούρνο προθερμασμένο στους 200 βαθμούς για περίπου 12-15 λεπτά.\nπηγή και φώτο από .jenny.gr\nΕτικέτες για παιδια , ΜΕ ΠΑΤΑΤΕΣ , παιδικο παρτυ-μπουφες\nΚαλή σχολική χρονιά με Κεϊκάκια βανίλιας γεμισμένα με nutella !\nΑπλά ,νόστιμα ,καταπληκτικά.......με μια λέξη θεικά!\nΔοκιμάσαμε την υπεροχη αυτή συνταγή από το blog της mamatsita.com και τα κεκάκια έγιναν ανάρπαστα από μικρούς και .....μεγάλους! Γρήγορη και εύκολη συνταγή... Δοκιμάστε την και θα απογειωθείτε γευστικά!\nΚάνοντας καποιες μικρές παραλλαγές\nγια τα κεϊκάκια βανίλιας γεμισμένα με nutella και σταγόνες κουβερτούρας θα χρειαστείς.\n200 γρ μαργαρίνη βιτάμ σε θερμοκρασία δωματίου(η συνατγή έγραφε βούτυρο )\n1 κούπα ζάχαρη (η συνταγή έγραφε 2 )\n300 γρ φαρίνα\nΠρώτα απ’ όλα πρέπει να παγώσουμε τα κομματάκια nutella. Σε ένα ταψάκι στρώνουμε λαδόκολα και μ’ ένα μικρό κουταλάκι παίρνουμε 16 κουταλίτσες nutella (όσα και τα cup cakes που θα ετοιμάσουμε) και τις τοποθετούμε στην κατάψυξη να παγώσουν για τουλάχιστον 2 ώρες. Μόλις η nutella παγώσει είμαστε έτοιμοι να ξεκινήσουμε.\nΣ’ ένα μπολ χτυπάμε το βούτυρο με την ζάχαρη μέχρι ν’ ασπρίσει και να αφρατέψει. Συνεχίζοντας το χτύπημα, προσθέτουμε ένα ένα τ’ αυγά, την βανιλέτα, το γιαούρτι και τέλος την φαρίνα. Προσθέτουμε τις σταγόνες κουβερτούρας κι ανακατεύουμε με μια μαρίζ.\nΓεμίζουμε τα cup cakes με το μείγμα κατά το ήμισυ, “βυθίζουμε” την παγωμένη nutella και συμπληρώνουμε με λίγο ακόμη μείγμα για να την “σκεπάσουμε”. Αυτό ήταν! Ψήνουμε σε προθερμασμένο φούρνο στους 170 για 20 – 25 λεπτά ή βυθίζοντας μια οδοντογλυφίδα να βγαίνει καθαρή.\nπηγή και φώτο συνταγής mamatsita.com\nΑναρτήθηκε από glykes treles στις 10:01 π.μ. Δεν υπάρχουν σχόλια :\nΕτικέτες αλμυρό κείκ , ΑΠΟΚΡΙΑΤΙΚΕΣ ΓΛΥΚΕΣ ΕΜΦΑΝΙΣΕΙΣ , κεκάκια με nutella


Στις 21 Σεπτεμβρίου το νέο album των Pearl Jam !!!\nΟι Pearl Jam ανακοίνωσαν ότι οι fans που θα αποκτήσουν το νέο album τους\nμε τίτλο «Backspacer» το οποίο κυκλοφορεί στις 21 Σεπτεμβρίου\nσε Cd ή σε download μορφή\nθα έχουν την δυνατότητα να αποκτήσουν\n2 Live ηχογραφήσεις του group εντελώς δωρεάν.\nΌλες οι version που θα κυκλοφορήσει το νέο cd των Pearl Jam θα περιέχουν ένα αποκλειστικό eBridge, το οποίο θα δίνει την δυνατότητα στους fans να αποκτήσουν υλικό σχεδόν 5 ωρών από μερικές από τις καλύτερες συναυλίες τους.\nΤο eBridge θα επιτρέπει στον ακροατή να έχει ένα Preview από τις 11 συναυλίες και να κατεβάσει 2 από αυτές ολόκληρες καθώς και να επισκεφτεί και να γίνει μέλος στο «Ten Club» το οποίο περιέχει αποκλειστικά νεά,videos,updates κ.α.\nΗ υπηρεσία eBridge επιτρέπει στον ακροατή να αποκτήσει Live ηχογραφήσεις των Pearl Jam αγοράζοντας το νεό album και συνεχίζει την παράδοση των Pearl Jam με τους φίλους του group -μετά τα Bootleg Series – παρέχοντας σε υψηλή ποιότητα CDs και MP3’s από τις συναυλίες τους.\nΟι 11 live ηχογραφήσεις από τις οποίες θα μπορεί κάποιος να επιλέξει με την αγορά του «Backspacer» είναι οι παρακάτω:\nΗ πρωτοποριακή αυτή τεχνολογία (eBridge)θα παρέχεται με ένα μοναδικό serial-coded application, το οποίο θα βρίσκεται στο cd, με το οποίο ο χρήστης θα λαμβάνει το Bonus περιεχόμενο!!!\nΤο «Backspacer» eBridge ,θα είναι συμβατό από την στιγμή που θα τοποθετείται το CD είτε σε PC ή Mac ενώ για τους digital αγοραστές θα δίνεται μέσω ενός secure web-link.\nΑναρτήθηκε από HotShowBiz στις 8:03 μ.μ. 1 σχόλια\nΕτικέτες Μουσικά νέα, νέες κυκλοφορίες, celebrities, Pearl Jam, showbiz\nΗ Κατερίνα Αυγουστάκη πάει Eurovision για την Ελλάδα !!!\nΗ γλυκιά και ταλαντούχα Κατερίνα Αυγουστάκη,\nθα είναι αυτή που θα εκπροσωπήσει την Ελλάδα\nστην Eurovision που θα γίνει τον Μάιο του 2010 στο Oslo.\nΤι ; Δεν την ξέρετε ;\nΤότε μάθετε τα πάντα\nγια αυτήν στο Read More\nΓεννήθηκε στις 16 Σεπτεμβρίου του 1983, από Έλληνα πατέρα και Βελγίδα μητέρα.\nΗ 26χρονη Κατερίνα Αυγουστάκη ζει με τους γονείς της, στο Βέλγιο.\n‘Έχει πολλές διακρίσεις και βραβεία στην μουσική με σημαντικότερα, το βραβείο της καλύτερης Pop τραγουδίστριας, το βραβείο της καλύτερης γυναικείας παρουσίας και το βραβείο για το καλύτερο μουσικό βίντεο, στο Βέλγιο.\nΠριν από λίγες μέρες η Κατερίνα είχε τα γενέθλια της και οι υπεύθυνοι της ΕΡΤ, της έκαναν το καλύτερο δώρο, αφού της ανακοίνωσαν ότι θα μας εκπροσωπήσει στον επόμενο διαγωνισμό της Eurovision που θα πραγματοποιηθεί τον Μάιο του 2010 στο Oslo της Νορβηγίας.\nΗ Κατερίνα είχε δηλώσει από καιρό, ότι θέλει να εκπροσωπήσει την Ελλάδα στην Eurovision.\n"Θα ήθελα να εκπροσωπήσω την Ελλάδα το 2010 στο διαγωνισμό της Eurovision” δήλωσε σε πρόσφατη συνέντευξή της και τελικά κατάφερε να πείσει τους υπεύθυνους ότι μπορεί να τα καταφέρει.\nΕξ άλλου η Κατερίνα έχει εμπειρία από Eurovision, αφού το 2002 είχε λάβει μέρος στα προκριματικά του Βελγίου, αλλά τελικά δεν πήγε.\nΑπολαύστε ένα τραγούδι της Κατερίνας, το οποίο αυτήν την στιγμή είναι μεγάλη επιτυχία στο Βέλγιο.\nΜην ξεχάσετε να επισκεφτείτε το site της γλυκιάς Κατερίνας\nΕτικέτες κατερίνα αυγουστάκη, Μουσικά νέα, celebrities, Eurovision, showbiz\nΗ πανέμορφη Megan Fox προκαλεί για άλλη μια φορά\nμε την συνέντευξη και τη sexy φωτογράφηση της\nστο νέο τεύχος του περιοδικού Rolling Stone\nΗ ηθοποιός Megan Fox μίλησε για όλους και για όλα στην συνέντευξη που έδωσε, στο νέο τεύχος του περιοδικού Rolling Stone.\nΤο νέο ανερχόμενο αστέρι του Hollywood παραδέχτηκε ότι γίνεται πολύ επικίνδυνη όταν νευριάζει, τόσο για τους άλλους όσο και για τον εαυτό της, αφού όπως είπε η ίδια, για να μπορέσει να ξεσπάσει, μαχαιρώθηκε.\nΑκόμα αποκάλυψε ότι στο παρελθόν είχε απειλήσει τον τότε αρραβωνιαστικό της Brian Austin Green, ότι θα τον σκοτώσει.\n«Ο θυμός είναι απίστευτα κακός», δήλωσε η 23χρονη Megan στο αμερικανικό περιοδικό.\n«Έλεγα στον Brian “σταμάτα να μου μιλάς γιατί θα σε σκοτώσω. Θα σε μαχαιρώσω με κάτι, σε παρακαλώ φύγε”», συμπλήρωσε αμέσως μετά η Fox.\nΠαρ’ όλα αυτά, η Megan με ή χωρίς νεύρα είναι μια πανέμορφη sexy και ταλαντούχα ηθοποιός.\nΑπολαύστε την sexy φωτογράφηση της από το περιοδικό Rolling Stone.\nΕτικέτες celebrities, megan fox, photos, sexy, showbiz\nΑναρτήθηκε από HotShowBiz στις 5:22 μ.μ. 0 σχόλια\nΑναρτήθηκε από HotShowBiz στις 4:17 μ.μ. 0 σχόλια\nτης Lily Allen στο περιοδικό GQ.\nΑυτή είναι η νέα sexy φωτογράφηση της Lily Allen στο αμερικάνικο περιοδικό GQ.\nΤο περιοδικό αποκαλεί την Lily ως «Γυναίκα της Χρονιάς». Δεν μπορώ να καταλάβω, όμως το γιατί. Είναι «Γυναίκα της Χρονιάς» επειδή δέχτηκε να φωτογραφηθεί topless και sexy ; Γιατί δεν βρίσκω άλλο λόγο.\nΔεν λέω ωραία η Lily Allen, γλυκιά sexy και με καλή φωνή. Αλλά αυτό δεν είναι λόγος να την αποκαλείς και Γυναίκα της χρονιάς.\nΗ Beyonce πείρε από το περιοδικό Billboard τον ίδιο τίτλο, αλλά τουλάχιστον αυτή τον αξίζει πραγματικά και για την ομορφιά της και για τις επιτυχίες της και για την καταπληκτική πορεία της.\nΠαρ όλα αυτά η φωτογράφηση είναι πολύ καλή και sexy. Απολαύστε την…\nΕτικέτες Μουσικά νέα, celebrities, Lilly Allen, photos, sexy, showbiz\nΑυτά είναι τα μεγάλα ονόματα\nπου θα απέχουν τον χειμώνα από τις πίστες\nΕίναι φανερό πλέον, πως εδώ και αρκετό καιρό η Ελλάδα (και όχι μόνο) βρίσκεται σε άσχημη οικονομική κατάσταση ένεκα τις οικονομικής κρίσης.\nΌσον αφορά την μουσική βιομηχανία, πάμε από το κακό στο χειρότερο, αφού οι πωλήσεις δίσκων έχουν μειωθεί κατά πολύ ενώ τα νυχτερινά μαγαζιά κλείνουν το ένα μετά το άλλο και αυτά που αποφάσισαν να ανοίξουν τον χειμώνα, θα λειτουργούν μόνο δύο φορές την εβδομάδα, Παρασκευή και Σάββατο.\nΔυστυχώς από αυτά τα μαγαζιά θα απουσιάζουν τα “μεγάλα” ονόματα της νύχτας. Ο λόγος για τους Πασχάλη Τερζή, Γιώργο Μαζωνάκη, Νότη Σφακιανάκη, Γιάννη Πλούταρχο και Έλενα Παπαρίζου.\nΟι «γίγαντες» του λαϊκού πενταγράμμου αποφάσισαν να μείνουν εκτός αυτόν τον χειμώνα όχι όμως λόγο της οικονομικής κρίσης αλλά ο καθένας για τους δικούς του λόγους.\nΞεκινάμε λοιπόν με την Έλενα Παπαρίζου η οποία μετά το τέλος τον εμφανίσεων της στο «Thalassa People’s Stage» κάπου στα τέλη Σεπτεμβρίου, θα ξεκουραστεί κοντά στους δικούς της ανθρώπους στην Σουηδία.\nΟ Νότης Σφακιανάκης που πριν από κάποια χρόνια γέμιζε καθημερινά το μαγαζί όπου εμφανιζόταν επέλεξε να απέχει και αυτός από τις νυχτερινές πίστες για ακόμα μια χρονιά αλλά θα κάνει και μια μικρή περιοδεία στον Καναδά (http://www.discoomega.com). Ο λόγος που απέχει από τις πίστες τόσο μεγάλο διάστημα, σύμφωνα με τους συνεργάτες του, είναι ότι θέλει να ξεκουραστεί αρκετά ώστε να επανέλθει με ένα πολύ «δυνατό» δίσκο που ετοιμάζει εδώ και καιρό.\nΟ Γιάννης Πλούταρχος πριν από λίγες μέρες ολοκλήρωσε με πολύ μεγάλη επιτυχία την πρώτη του Live περιοδεία σε όλη την Ελλάδα και όπου εμφανίστηκε γινόταν ο χαμός. Έτσι αποφάσισε τον χειμώνα να ξεκουραστεί και να βρεθεί δίπλα στην αγαπημένη του γυναίκα και τα τρία του παιδιά.\nΌσον αφορά τον Πασχάλη Τερζή και τον Γιώργο Μαζωνάκη, αν και δέχτηκαν πάρα πολλές προτάσεις από τα νυχτερινά μαγαζιά, δεν έκλεισαν κάποια συμφωνία αφού όπως δήλωσαν θέλουν να ξεκουραστούν και να ετοιμάσουν τις νέες τους δισκογραφικές δουλειές.\nΓια τον Γιώργο Μαζωνάκη μάθαμε ακόμα, ότι δεν δέχτηκε κάποια από τις προτάσεις όχι μόνο επειδή θέλει να ξεκουραστεί και να ετοιμάσει το νέο του album αλλά επειδή τα χρήματα που του προσέφεραν ήταν πολύ λιγότερα από αυτά που ζητούσε και δεν δεχόταν κανένα συμβιβασμό.\nΕτικέτες Γιάννης Πλούταρχος, Γιώργος Μαζωνάκης, Έλενα Παπαρίζου, Νότης Σφακιανάκης, Νυχτερινή διασκέδαση\nΠολύ κρίσιμες είναι οι ώρες που περνούν\nγια τον κιθαρίστα των Texas, Ally McErlaine.\nΟ κιθαρίστας Ally McErlaine του γνωστού συγκροτήματος Texas, νοσηλεύεται στο νοσοκομείο σε πολύ κρίσιμη κατάσταση.\nΣύμφωνα με πληροφορίες, ο Ally υπέστη αιμορραγία στον εγκέφαλο –από άγνωστο μέχρι στιγμής λόγο- και είναι αμφίβολο αν θα τα καταφέρει.\nΟι γιατροί καταβάλουν μεγάλες προσπάθειες για να τον κρατήσουν στην ζωή.\nΣτο πλευρό του γνωστού κιθαρίστα βρίσκονται συνεχώς η σύζυγος του, οι στενοί φίλοι του καθώς και τα υπόλοιπα μέλη του συγκροτήματος των Texas.\nΑς ελπίσουμε πώς όλα θα πάνε καλά για τον ταλαντούχο Ally.\nΕτικέτες μουσικα νέα, Ally McErlaine, celebrities, Texas


Εθνική Τράπεζα της Ελλάδος - Times News\n30 Μαρτίου 1841 – Ιδρύεται η Εθνική Τράπεζα της Ελλάδος.\nΗ Εθνική ιδρύθηκε το 1841 από τον Γεώργιο Σταύρου, από τα Ιωάννινα, ο οποίος ήταν ο πρώτος και μακροβιότερος διοικητής της. Νεότερος σε ηλικία διοικητής στην ιστορία της Τράπεζας ήταν ο Στέλιος Παναγόπουλος, ενώ σήμερα διευθύνων σύμβουλος είναι ο οικονομολόγος Αλέξανδρος Τουρκολιάς.\nΗ μετοχή της διαπραγματεύεται στο Χρηματιστήριο Αθηνών και στο Χρηματιστήριο της Νέας Υόρκης. Το Δίκτυό της στην Ελλάδα αριθμεί περισσότερα από 528 Καταστήματα και πάνω από 1383 ΑΤΜ.\nΜέχρι τα τέλη τις δεκαετίας του 1990 η Ε.Τ.Ε είχε το ρόλο μιας διεθνούς τράπεζας της Ελλάδος και του Ελληνισμού. Οι σχετικά μικρές μονάδες τις Ε.Τ.Ε στο εξωτερικό δεν είχαν την δυνατότητα να αποκτήσουν ένα σημαντικό ρόλο και η τράπεζα πούλησε τα υποκαταστήματα στο εξωτερικό (ΗΠΑ, Καναδάς, Γερμανία κ.λπ.) σε ανταγωνιστές και αγόρασε πλέον τοπικά στην νοτιοανατολική Ευρώπη τράπεζες σχηματίζοντας το NBG Group, με ισχυρή παρουσία σε ορισμένες χώρες.\nΑπό τον Οκτώβριο 1999, η μετοχή της Τράπεζας διαπραγματεύεταιστο Χρηματιστήριο της Νέας Υόρκης. Στα τέλη του 2002, η Εθνική Τράπεζα προχώρησε στη συγχώνευση δι’ απορροφήσεως της θυγατρικής της «Εθνική Τράπεζα Επενδύσεων Βιομηχανικής Αναπτύξεως ΑΕ» (ETEBA).\nΗ Ε.Τ.Ε πρόσφατα συμφώνησε στην εξαγορά της τουρκικής Finansbank, που αποτελεί τη μεγαλύτερη επένδυση που έχει γίνει ποτέ ανάμεσα στις δύο χώρες. Η εξαγορά αυτή δίνει στη Ε.Τ.Ε ηγετική θέση στην ΝΑ Ευρώπη και τα οφέλη που αναμένεται να αποκομίσει είναι πολλαπλά. Απέκτησε πρόσβαση σε μία ταχέως αναπτυσσόμενη αγορά 70 εκατομμυρίων κατοίκων και ήδη μεγάλο ποσοστό των κερδών της Ε.Τ.Ε προέρχονται από τη Finansbank.\nΤο2013, η Εθνική Τράπεζα της Ελλάδας ανακοίνωσε την εξαγορά της EFG Eurobank Ergasias, απόφαση η οποία ακυρώθηκε από την τρόικα.\nΒασιλικό Διάταγμα – Ίδρυση Εθνικής Τράπεζας 1841\nΤο κατάστημα στη Σταδίου, Αθήνα\n«Annual Report 2008». National Bank of Greece. Αρχειοθετήθηκε από το πρωτότυπο στις 2011-07-21.\nΤράπεζες στα χέρια των Funds fpress.gr\nΑθανάσιος Κ. Μπούνταλης (2016). Το Χρήμα στην Ελλάδα, 1821-2001. Η ιστορία ενός θεσμού. MIG Publishing, σελ. 109-110. ISBN 978-9-60937-758-4.\nΘάνος Βερέμης – Κώστας Κωστής, Η Εθνική Τράπεζα στη Μικρά Ασία (1919-1922), εκδ. Μ.Ι.Ε.Τ., Αθήνα 1984\nΑχιλλέα Κομίνη, «Ο Όθων και η Εθνική Τράπεζα», Δελτίον της Ιστορικής και Εθνολογικής Εταιρείας της Ελλάδος, τομ. ΙΘ’, σελ. 69-74\nΧρυσόστομος Σμύρνης: Ο προστάτης άγιος των Μικρασιατών\nΑτμόπλοιο Όρια: Σαν τον Τιτανικό βυθίστηκε με 4.000...


Έμπολα Archives - Ιατρικά Νέα\nΕλπίδες για φαρμακευτική αγωγή για τον Έμπολα\nΟ κυκλικός επιταχυντής σωματιδίων της Μεγάλης Βρετανίας χρησιμοποιήθηκε για να «δουν» οι επιστήμονες τη δομή του Έμπολα και να δοκιμάσουν την αποτελεσματικότητα που έχει η φαρμακευτική αγωγή.\nΗ Ρωσία κατάφερε να παρασκευάσει ένα «πολύ αποτελεσματικό» εμβόλιο για τον ιό Έμπολα, το οποίο θα δοκιμαστεί προσεχώς στη Γουινέα, ανακοίνωσε πρόσφατα η υπουργός Υγείας της χώρας Βερόνικα Σκοβορτσόβα. Σε συνέντευξη Τύπου που παραχώρησε στη Γενεύη, λίγο πριν από τη συνάντησή της με τη Δρ. Μάργκαρετ Τσαν, τη γενική διευθύντρια του Παγκόσμιου Οργανισμού Υγείας (ΠΟΥ),\nΟι παράπλευρες απώλειες του Έμπολα\nΈμπολα τέλος στη Δυτική Αφρική (σχεδόν)\nΤο τέλος της επιδημίας του ιού Έμπολα στη Λιβερία κήρυξε ο Παγκόσμιος Οργανισμός Υγείας (ΠΟΥ), σηματοδοτώντας τη λήξη του χειρότερου ξεσπάσματος της νόσου στον κόσμο. Το «τέλος της ενεργού μετάδοσης» ανακηρύχθηκε έπειτα από το πέρασμα 42 ημερών χωρίς ούτε ένα νέο κρούσμα στη χώρα. Έτσι, και η Λιβερία παίρνει το ΟΚ από τον ΠΟΥ μαζί


Παγκόσμιο Κύπελλο: Η πρόκριση της Εθνικής παίζεται με τη Νέα Ζηλανδία - Όλο το πρόγραμμα\nΤο ματς με την Νέα Ζηλανδία την προσεχή Πέμπτη θα κρίνει την πορεία της Εθνικής στο Παγκόσμιο Κύπελλο της Κίνας. Αναλυτικά το πρόγραμμα του Ομίλου.\nnews247 03 Σεπτεμβρίου 2019 17:26\nΟλα για όλα θα τα παίξει στην Εθνική στο παιχνίδι με τη Νέα Ζηλανδία την Πέμπτη για το Παγκόσμιο Κύπελλο της Κίνας.\nΤα πράγματα είναι πολύ απλά. Αν η επίσημη αγαπημένη επικρατήσει, τότε θα προκριθεί στους 16 και θα κρατήσει το όνειρο της διάκρισης ζωντανό.\nΣε περίπτωση ήττας όμως θα παλέψει για τις θέσεις 17-32 σε αγώνες-αγγαρεία. Ενα ματς-μια ζαριά κοντολογίς.\nΤι έγινε στο ματς με τη Βραζιλία\nΜε τους Καλάθη, Παπανικολάου, Παπαπέτρου, Αντετοκούνμπο, Μπουρούση ξεκίνησε το ματς η Ελλάδα, με τον Greek Freak να κερδίζει δύο γρήγορα φάουλ για να δείξει στους Βραζιλιάνους τις διαθέσεις του. Η άμυνα ήταν εκπληκτική, οι μονομαχίες πολύ σκληρές και στις δύο ρακέτες και το σκορ έμεινε χαμηλά στο πρώτο μισό της περιόδου, με τον Γιάννη να έχει συνεχώς δύο και τρεις παίκτες πάνω του και τον Καλάθη να σκοράρει ένα τρίποντο-ανάσα για το 11-12. Οι πρώτες αλλαγές ήρθαν στο έβδομο λεπτό, με τους Σλούκα – Πρίντεζη να πατούν παρκέ και τον δεύτερο να βάζει το τρίτο του τρίποντο στο τουρνουά (σε ισάριθμες προσπάθειες) για το 15-19 του δεκαλέπτου. Ο Σκουρτόπουλος ξεκίνησε τη δεύτερη περίοδο με τους Γιάννη – Πρίντεζη, Παπαγιάννη και πήρε τετράποντο (!) και τρίποντο από τον δεύτερο για το 19-26 σε ένα σημείο που η άμυνα των Βραζιλιάνων λειτουργούσε εξαιρετικά. Με τον Σλούκα στον άσο η Εθνική είχε υπομονή στην επίθεση για να βρει ρήγματα και πήρε δύο τρίποντα και ένα λέι-απ από τον Καλάθη για το 23-38 στο 16’. Τα «Ελλάς-Ελλάς» στις εξέδρες πολλαπλασιάστηκαν, η διαφορά μεγάλωσε και οι Λαρινοαμερικανοί έδειχναν σοκαρισμένοι, δεν πίστευαν στις δυνάμεις τους και είχαν τρομάξει από την άμυνα της Ελλάδας. Αυτό το επί μέρους 1-14 ήταν βαρύ για ματς τέτοιας κρισιμότητας, όμως το 30-40 του ημιχρόνου κρατούσε την ομάδα του Πέτροβιτς ζωντανή.\nΜια φοβερή ασίστ του Γιάννη και ένα τρίποντο του Παπαπέτρου έκαναν το 59-58 στο 32’, ο Σλούκας έδωσε το προβάδισμα με λέι-απ μπροστά στον πολύ μακρύ Καμπόκλο και το ματς έγινε θρίλερ για γερά νεύρα. Και πάλι οι Βραζιλιάνοι είχαν απαντήσεις, την ώρα που ο Καλάθης έχανε την αποτελεσματικότητά του, ο Γιάννης έκανε το τέταρτο φάουλ του και η διαφορά έφτασε στους επτά (71-64 στο 36’). Εκεί ο Καλάθης το πήρε προσωπικά και κράτησε όρθια την Ελλάδα σκοράροντας γκολ-φάουλ για το 73-71 στο 38', με τον Μπαρμπόσα να είναι εξίσου συγκεντρωμένος για να ακολουθήσει πανδαιμόνιο. Ο Παπανικολάου κέρδισε αντιαθλητικό φάουλ και έβαλε τις βολές για το 76-73, ο Πρίντεζης σκόραρε τρίποντο για το 76-76 στα 35.5 δευτερόλεπτα και ο Βαρεζάο ξαναχτύπησε την Εθνική για το 78-7 στα 13.9. Η Ελλάδα είχε την τελευταία επίθεση του αγώνα, όμως η πάσα του Καλάθη προς τον Αντετοκούνμπο δεν ήταν καλή και ο Μπαρμπόσα κέρδισε βολές. Έβαλε μία για το 79-76 και στα 2.1 ο Σλούκας κέρδισε φάουλ για τρεις (!) πολύ πίσω από το κέντρο του γηπέδου. Έβαλε την πρώτη, έβαλε τη δεύτερη, αστόχησε όμως στην Τρίτη και η Βραζιλία πήρε τη νίκη που την έστειλε στους 16 της διοργάνωσης.


Μίχαλος: Αυτές τις ηγεσίες θέλουμε στην πολιτική και τις επιχειρήσεις | Tribune.gr\nΑρχική ΠΟΛΙΤΙΚΗ Μίχαλος: Αυτές τις ηγεσίες θέλουμε στην πολιτική και τις επιχειρήσεις\nΔιαβάστε σχετικά για ΕΒΕΑ, Κεντρική Ένωση Επιμελητηρίων, Κωνσταντίνος Μίχαλος, Μικρομεσαίες Επιχειρήσεις, Πολιτικοί Αρχηγοί,\nΤο “πορτρέτο” των ηγετών της σύγχρονης εποχής, που μπορούν δώσουν μια δυναμική ώθηση στην πολιτική αλλά και τον επιχειρηματικό στίβο σκιαγράφησε ο πρόεδρος της Κεντρικής Ένωσης Επιμελητηρίων και του ΕΒΕΑ Κωνσταντίνος Μίχαλος, μιώντας στο 11ο CEO SUMMIT με θέμα «ΤΙ ΗΓΕΣΙΑ ΘΕΛΟΥΜΕ».\nΗγέτης είναι αυτός που συσπειρώνει, που εμπνέει ενθουσιασμό για ένα όραμα, για μια κοινή αποστολή.\nΕίναι αυτός που καθοδηγεί με το παράδειγμά του, που αναλαμβάνει πρωτοβουλίες.\nΕίναι αυτός που κερδίζει την εμπιστοσύνη των ανθρώπων.\nΠου τους παρακινεί να σκέφτονται και να λειτουργούν με γνώμονα το κοινό καλό.\nΕίναι επίσης αλήθεια, όσον αφορά το χώρο της πολιτικής, ότι σε αυτές τις αβέβαιες εποχές ευδοκιμούν οι δημαγωγοί, φορώντας πολλές φορές τη μάσκα του ηγέτη.\nΟι δημαγωγοί είναι αυτοί που θα σπεύσουν να χαϊδέψουν αυτιά.\nΛέγοντας αυτό που ο λαός θέλει να ακούσει, αδιαφορώντας για τις επιπτώσεις.\nΟ ηγέτης είναι αυτός που ξέρει και τολμά να πει ξεκάθαρα πού πρέπει να βαδίσει ένας λαός. Και πώς. Είναι αυτός που δείχνει το δρόμο.\nΕίναι αυτός που εμπνέει τους ανθρώπους να τον ακολουθήσουν, ακόμη κι αν ξέρουν ότι η πορεία μέχρι το στόχο θα είναι δύσκολη.\nΗ οικονομική κρίση αποκάλυψε πολλές ενοχλητικές αλήθειες.\nΓια το πολιτικό προσωπικό, για την κουλτούρα, αλλά και για το αξιακό σύστημα της κοινωνίας μας.\nΓια τις αδυναμίες τις δικές μας, αλλά και του ευρωπαϊκού οικοδομήματος στο οποίο ανήκουμε.\nΚαι το σημαντικότερο – κατά την άποψή μου – είναι ότι σε καιρό κρίσης, ο ελληνικός λαός διχάστηκε, αντί να ενωθεί.\nΤο επίπλαστο δίλημμα «μνημόνιο – αντιμνημόνιο» δεν θα είχε δημιουργηθεί, αν οι πολιτικοί πρωταγωνιστές – τόσο των εκάστοτε κυβερνήσεων, όσο και των κομμάτων της αντιπολίτευσης – είχαν ασκήσει πραγματική ηγεσία. Και όχι πολιτική διαχείριση.\nΓια να προχωρήσουμε μπροστά, πρέπει να αλλάξουμε ριζικά το παραγωγικό πρότυπο της χώρας.\nΧρειαζόμαστε περισσότερα ιδιωτικά κεφάλαια και σοβαρές επενδύσεις.\nΠερισσότερες εξωστρεφείς και ανταγωνιστικές επιχειρήσεις.\nΠερισσότερα εξαγώγιμα και ανταγωνιστικά προϊόντα και υπηρεσίες.\nΕίναι εύκολο να κερδίσει κανείς την εξουσία δίνοντας ψεύτικες υποσχέσεις.\nΤο δύσκολο είναι να ηγηθεί ενός λαού και να τον οδηγήσει σε ένα καλύτερο αύριο. Όλον το λαό, με δικαιοσύνη και ισορροπία. Χωρίς εξάρσεις.\nΘέλουμε ηγέτες με πολιτική γενναιότητα και ειλικρίνεια απέναντι στους πολίτες.\nΜε αποφασιστικότητα και ισχυρή βούληση μπροστά σε αυτά που πρέπει να γίνουν.\nΘέλουμε ηγέτες που θα μπορέσουν να παρουσιάσουν στους πολίτες ένα θετικό, ρεαλιστικό αφήγημα για την Ελλάδα μετά την κρίση.\nΓια το που θέλουμε να πάει η χώρα και από ποιο δρόμο.\nΈνα αφήγημα για το πώς θέλουμε και πώς πρέπει να λειτουργεί η ελληνική οικονομία, στο σημερινό παγκοσμιοποιημένο περιβάλλον.\nΓια το πώς εξασφαλίζεται με βιώσιμο τρόπο η κοινωνική συνοχή.\nΓια το πώς θα διαμορφώσουμε ένα σύστημα Παιδείας, που θα λειτουργεί σε όφελος της κοινωνίας.\nΠαρέχοντας γνώσεις και κυρίως ευκαιρίες σε όλους.\nΕνισχύοντας την κοινωνική κινητικότητα, την ατομική και συλλογική πρόοδο. ΄\nΌλα αυτά που πρέπει να γίνουν, χρειάζονται μάνατζμεντ στο επίπεδο της εφαρμογής.\nΧρειάζονται, όμως, πρώτα ηγέτες οι οποίοι θα πείσουν και θα εμπνεύσουν τον ελληνικό λαό να ακολουθήσει αυτή την προσπάθεια.\nΗ μετάβαση στη σύγχρονη ψηφιακή εποχή ανατρέπει τους κανόνες λειτουργίας των επιχειρήσεων κι επιβάλλει τον επαναπροσδιορισμό της ‘παραδοσιακής’ ηγεσίας.\nΟι ηγέτες σήμερα χρειάζονται διαφορετικές δεξιότητες για να είναι αποτελεσματικοί.\nΤο επιχειρηματικό περιβάλλον στην Ελλάδα, μετά την κρίση, θα είναι διαφορετικό.\nΟι επιχειρήσεις θα αντιμετωπίσουν πιο έντονο ανταγωνισμό στις αγορές.\nΘα έχουν, όμως, και περισσότερες ευκαιρίες, τόσο σε παραδοσιακούς όσο και σε νέους κλάδους.\nΣτο επίπεδο αυτό θα κριθεί επίσης, η διεθνής ανταγωνιστικότητα της ελληνικής οικονομίας.\nΑπό την ικανότητα των επιχειρήσεων να διεκδικήσουν ρόλο στο ανοιχτό, ανταγωνιστικό διεθνές περιβάλλον.\nΧρειάζονται επιχειρηματικοί ηγέτες που θα οδηγήσουν τις ελληνικές επιχειρήσεις στη νέα εποχή.\nΑξιολογώντας δραστηριότητες και μοντέλα λειτουργίας. Τολμώντας να αντιμετωπίσουν χρόνιες αδυναμίες.\nΑναλαμβάνοντας ευθύνη για τις αλλαγές που απαιτούνται. Διαμορφώνοντας εξωστρεφή οράματα και στρατηγικές.\nΑγκαλιάζοντας τη γνώση και την καινοτομία. Αξιοποιώντας νέες ιδέες.\nΠηγαίνοντας εκεί που υπάρχει ζήτηση, προσαρμόζοντας ανάλογα τα προϊόντα και τις υπηρεσίες τους. Στοχεύοντας στη διάκριση, με διεθνή πρότυπα σύγκρισης.\nΌλα αυτά δεν ταυτίζονται απαραίτητα, ούτε με τεράστιες επενδύσεις, ούτε με μεγάλα ρίσκα.\nΚαινοτόμες ιδέες υπάρχουν στην αγορά. Και μπορούν να αναδειχθούν, μέσα από το δίκτυο των συνεργατών, μέσα από το ανθρώπινο δυναμικό της επιχείρησης, μέσα από τη δικτύωση και τη συνεργασία με νεοφυείς επιχειρήσεις.\nΑυτό που χρειάζεται είναι επιχειρηματικοί ηγέτες ανοιχτοί στο να ακούν.\nΝα προσλαμβάνουν, να προσαρμόζουν και να δημιουργούν, με νέες ιδέες.\nΔεν πρέπει παράλληλα, να ξεχνάμε ότι η καινοτομία, ο ψηφιακός μετασχηματισμός – όλα αυτά που συγκροτούν τις σύγχρονες επιχειρηματικές προκλήσεις – δεν βασίζονται μόνο σε τεχνολογίες.\nΒασίζονται σε ανθρώπους. Οι οποίοι θα εξακολουθήσουν να αποτελούν το κύριο συγκριτικό πλεονέκτημα κάθε επιχείρησης.\nΧρειαζόμαστε, παράλληλα, επιχειρηματικούς ηγέτες οι οποίοι θα ενισχύσουν το κοινωνικό κεφάλαιο και το αποτύπωμα των επιχειρήσεών τους.\nΜε ισχυρό αξιακό σύστημα. Με αίσθημα ευθύνης και σκοπού. Ηγέτες που θα καταφέρουν να συμβάλουν στην απασχόληση.\nΝα δημιουργήσουν προστιθέμενη αξία για τη χώρα – υλικής και άυλης. Να συμβάλουν στη συλλογική πρόοδο και ευημερία.\nΣτην Ελλάδα έχουμε, δυστυχώς, ένα σύστημα που καταστρέφει από νωρίς τα ηγετικά ταλέντα της κοινωνίας.\nΜε Πανεπιστήμια που ευνοούν τη μετριότητα και την ήσσονα προσπάθεια.\nΜε μια αγορά εργασίας εχθρική για τους νέους ανθρώπους.\nΜε συντηρητικές επιχειρηματικές και διοικητικές κουλτούρες.\nΜε απολιθωμένες, άκαμπτες, γραφειοκρατικές δομές στα κόμματα και στους συνδικαλιστικούς φορείς.\nΜε νοοτροπίες κλειστών κυκλωμάτων και αναξιοκρατικούς μηχανισμούς προώθησης σε κρίσιμες θέσεις.\nΜε μια κουλτούρα που περιορίζει τις φιλοδοξίες της νέας γενιάς, στο στόχο της αποκατάστασης και του βολέματος.


13:33 10 Ιανουαρίου 2019\n«Έχω ακούσει πάρα πολλά. Μου έχουν στείλει της Παναγιάς τα μάτια. Το χειρότερο νομίζω είναι αυτό που είπε μια φίλη της μαμάς μου,”Τάνια να ξέρεις η κόρη σου κάνει βίζιτες”. Τ΄άκουσε κάπου και πήγε τη μαμά μου να την πιάσει και της είπε χωρίς την τόση απόδειξη ότι η κόρη της κάνει αυτό. Η μαμά μου είναι πολύ έξω απ΄αυτά τα πράγματα. Η μαμά μου γνωρίζει απόλυτα τι παιδί έχει στο σπίτι της, μένω ακόμα μαζί της. Ξέρει πόσα χρήματα έχω, από που τα έχω, πόσο έχω προσπαθήσει στη ζωή μου να είμαι αυτόνομη.\nΓρηγόρης ΑρναούτογλουΙωάννα Τούνησταυροπόδι


«Το Ακροβούνι ξεχωρίζει από οργάνωση»!\nΟ Χρήστος Σγουρίδης στο «gipedo.eu»!\nΗ εμπειρία του στην τεχνική ηγεσία του Μεγάλου Αλέξανδρου Αντιφιλίππων έχει αποτελέσει τον οδηγό για τη μετέπειτα πορεία του στο προπονητικό χώρο, ενώ η θητεία του στο «τιμόνι» του Ατρομήτου Ακροβουνίου ένα προσωπικό του «στοίχημα» για την εξέλιξη του ως κόουτς.\nΟ λόγος για, ποιον άλλον, από τον νυν προπονητή του ανδρικού τμήματος και πάλαι ποτέ «άσο» του Μεγάλου Αλέξανδρου Αντιφιλίππων, Χρήστο Σγουρίδη, ο οποίος μίλησε, πρόσφατα, στην ιστοσελίδα μας για τη νέα πρόκληση στην καριέρα του.\n«Το περασμένο καλοκαίρι, δέχθηκα πρόταση από τα υπέροχα στελέχη του Ατρομήτου Ακροβουνίου, προκειμένου να συνεργαστώ μαζί τους, τη φετινή χρονιά. Διαπίστωσα, άμεσα, πως ο συγκεκριμένος σύλλογος ξεχώριζε από οργάνωση και αυτός ήταν ένας σημαντικός λόγος για να απαντήσω θετικά στην πρόταση των μελών του σωματείου.\nΗ ομάδα μας απαρτίζεται, φέτος, κυρίως, από νεαρής ηλικίας αθλητές, αφού με εξαίρεση τον Βασίλη Σέκουλας, οι υπόλοιποι παίκτες της α’ ομάδας είναι πολύ νεαρής ηλικίας!\nΗ ομάδα μας έχει συμμετάσχει σε δύο ματς λιγότερα απ’ ότι τα άλλα τμήματα της Γ’ ΕΠΣ Καβάλας, ενώ εισήλθε, φέτος, στον… μαραθώνιο της Γ’ κατηγορίας με μείον τέσσερις (4) πόντους, λόγω της τιμωρίας που επιβλήθηκε σ’ αυτήν, την περασμένη χρονιά.\nΠαρ’ όλα αυτά, ο Ατρόμητος Ακροβουνίου διαγράφει, φέτος, θετικά πορεία στο Πρωτάθλημα της Γ’ ΕΠΣ Καβάλας, αφού βρίσκεται κοντά στις πρώτες θέσεις του βαθμολογικού πίνακα, παρά τις όποιες απώλειες έχει γνωρίσει. Βέβαια, είναι αλήθεια πως αν η ομάδα μας είχε αποφύγει τις ήττες από τις Ελπίδες Καβάλας και την Καβάλας 2004, θα βρισκόταν κοντά στην 1η θέση της βαθμολογίας.. Δυστυχώς, όμως, νομίζω πως ο Ατρόμητος Ακροβουνίου υποτίμησε, προ ημερών, τους αντιπάλους του.\nΕντός των δύο επόμενων αγωνιστικών, η ομάδα μας θα αντιμετωπίσει την Α.Ε Πιερέων, εντός έδρας και τον Άγιο Λουκά Καβάλας, με την ελπίδα να βελτιώσει τη βαθμολογική του θέση», ήταν, πρόσφατα, τα λόγια του πρώην ποδοσφαιριστή του Μ.Α. Αντιφιλίππων, του Νέστου Χρυσούπολης και της Αναγέννησης Γιαννιτσών, ο οποίος μυήθηκε στα μυστικά του ποδοσφαίρου από τους προπονητές, Άγγελο Κυρανούδη, Δημήτρη Μαγκαφίνη, Δημήτρη Μαβίδη και Παντελή Στυλιανού.


Το δάκρυ του τσέμπαλου | Η ΚΑΘΗΜΕΡΙΝΗ\nΒροχή οι ειδήσεις για το προσφυγικό. Οι καλές και οι κακές. Ανάμεσα στις απογοητευτικές, το όργωμα του παλιού αεροδιαδρόμου από κατοίκους του νομού Πέλλας, για να μη γίνει κέντρο φιλοξενίας προσφύγων. Λίγες μέρες πριν, και λίγα χιλιόμετρα πιο μακριά, στα Γιαννιτσά, η «λαϊκή οργή» (είκοσι νοματαίοι αρκούν) προχώρησε σε «δυναμικές αντιδράσεις», που τις είχαν περίπου προαναγγείλει τοπικά νεοδημοκρατικά στελέχη, και πυρπόλησε τα μαγειρεία του στρατοπέδου Φιλιππάκου· για να μη γίνει εκεί προσφυγικό κέντρο.\nΑνάμεσα στις καλές ειδήσεις, η κοινή ανακοίνωση 90 Αυστριακών συγγραφέων (μεταξύ τους και η νομπελίστρια Ελφρίντε Γέλινεκ), με την οποία καταγγέλλουν την πολιτική των τειχών και ζητούν να ενισχυθούν πολιτικά και οικονομικά Ελλάδα και Ιταλία. Αλλά και η επίσης κοινή ανακοίνωση 26 οργανώσεων που δραστηριοποιούνται κατά μήκος της διαδρομής μετανάστευσης των Δυτικών Βαλκανίων, που καταγγέλλουν ότι τα τείχη και οι αριθμητικοί/εθνολογικοί περιορισμοί καταστρατηγούν τη διεθνή νομοθεσία περί ασύλου. Αν μείνεις στις κακές ειδήσεις, θα βουλιάξεις στη μελαγχολία. Κι αν σταθείς αποκλειστικά στις καλές, η παραμυθία που θα κερδίσεις θα έχει γνωρίσματα παραμυθιού· θα είναι κίβδηλη, ανίκανη να αντισταθεί στο πρώτο αεράκι αλήθειας. Προτιμητέες λοιπόν οι ενδιάμεσες ειδήσεις, οι μεικτές, αυτές που είναι πιο κοντά και στα ανθρώπινα πράγματα, όπου επίσης συνυπάρχουν το ενάρετο και το ανάγωγο. Μια τέτοια είδηση από την Κολωνία φανέρωσε ότι το δόγμα «η μουσική εξημερώνει τα ήθη» είναι απλώς ευχή. Εκεί λοιπόν διακόπηκε για κάμποση ώρα το κοντσέρτο που έδινε ο διεθνώς αναγνωρισμένος Ιρανός τσεμπαλίστας Mahan Esfahani, όταν μερίδα του κοινού τον γιουχάισε, τον προπηλάκισε με ειρωνικά σφυρίγματα και παλαμάκια, επειδή τους απευθύνθηκε στα αγγλικά, όχι στα γερμανικά, όπως απαιτούσε η γλωσσοφυλετική τους εγωπάθεια. Αρκετοί μάλιστα αποχώρησαν, νιώθοντας πιθανόν ότι τους προσέβαλε ο βρωμοασιάτης. Οι γιουχαΐσαντες βρίσκονται μέσα στο ρεύμα της σοβινιστικής ξενοφοβίας που διατρέχει ακάθεκτο την Ευρώπη. Απέναντί τους, πολιτισμικά αντίπαλοί τους, είναι εκείνοι από τους θεατές που έμειναν στην αίθουσα και ξέσπασαν σε κλάματα – από την ντροπή τους. Μπορεί άραγε το δάκρυ να νικήσει ολόκληρο ρεύμα;


Θεσσαλονίκη: Αποκαταστάθηκε η κυκλοφορία στην εθνική οδό Θεσσαλονίκ...\nΚυριακή, 18-Αυγ-2019 14:40\nΘεσσαλονίκη: Αποκαταστάθηκε η κυκλοφορία στην εθνική οδό Θεσσαλονίκης–Ν. Μουδανίων\nΑποκαταστάθηκε λίγο μετά τις 2.00 το μεσημέρι η κυκλοφορία των οχημάτων στην εθνική οδό Θεσσαλονίκης–Νέων Μουδανιών Χαλκιδικής, στο ρεύμα προς Θεσσαλονίκη, όπου νωρίτερα είχε σημειωθεί καραμπόλα τεσσάρων αυτοκινήτων.\nΕξαιτίας του τροχαίου ατυχήματος έκλεισε μία λωρίδα κυκλοφορίας, στο ύψος του κόμβου Πορταριάς στα Νέα Μουδανιά, με αποτέλεσμα να σημειωθούν κυκλοφοριακά προβλήματα από τους εκδρομείς που επέστρεφαν από τη Χαλκιδική προς την πόλη.\nΣτον ίδιο δρόμο, παραμένει αυξημένη η κίνηση των οχημάτων στο ύψος της Ποτίδαιας στο ρεύμα προς Θεσσαλονίκη, ενώ αστυνομικοί της Τροχαίας βρίσκονται σε κεντρικές διασταυρώσεις, σε Κασσάνδρα και Σιθωνία, για τη διευκόλυνση των οδηγών.\nΦωτιά στον καταυλισμό προσφύγων στη Σάμο\nΝωρίτερα συγκρούστηκαν Αφγανοί και Σύροι.\nΜυτιλήνη: Κάτοικοι εμπόδισαν τον ελλιμενισμό πλοίου ακτιβιστικής οργάνωσης\nΤο πλοίο παραμένει αγκυροβολημένο 200 μέτρα από το λιμάνι της Σκάλας Συκαμνιάς. Επί τόπου δυνάμεις της αστυνομίας.\nΤα κυβερνητικά "έργα" για το περιβάλλον συζήτησαν ο Κ. Μητσοτάκης με τον γενικό διευθυντή του WWF\nO πρωθυπουργός δεσμεύτηκε για πλήρη απεξάρτηση της χώρας από τον λιγνίτη έως το 2028 και για απόσυρση πλαστικών μιας χρήσης έως το 2021, σύμφωνα με το WWF.


Δηλώσεις Μαθημάτων – Ανανεώσεις Εγγραφών (Τμήμα Διοίκησης Επιχειρήσεων – Μεσολόγγι) Χειμερινού Εξαμήνου, Ακαδημαϊκού Έτους 2017-2018 !!! – eUniversity – StudentsWeb\nHome Ανακοινώσεις StudentWeb Δηλώσεις Μαθημάτων – Ανανεώσεις Εγγραφών (Τμήμα Διοίκησης Επιχειρήσεων – Μεσολόγγι) Χειμερινού Εξαμήνου, Ακαδημαϊκού Έτους 2017-2018 !!!\nΔηλώσεις Μαθημάτων – Ανανεώσεις Εγγραφών (Τμήμα Διοίκησης Επιχειρήσεων – Μεσολόγγι) Χειμερινού Εξαμήνου, Ακαδημαϊκού Έτους 2017-2018 !!!\nStudentsWeb Support 06/10/2017 16/10/2017 Ανακοινώσεις StudentWeb\nΟι δηλώσεις μαθημάτων Χειμερινού εξαμήνου Ακαδημαϊκού Έτους 2017-2018, θα πραγματοποιηθούν μέσω του Student’s Web από 06-10-2017 έως και 13-10-2017. Διορθωτικές Δηλώσεις 16-10-2017 έως και 18-10-2017.\nΔηλώσεις Μαθημάτων – Ανανεώσεις Εγγραφών Τμημάτων – Τεχνολογίας Αλιείας Υδατοκαλλιεργειών – Τεχνολόγων Γεωπόνων (Αμαλιάδα) – Μηχανολογίας & Υδάτινων Πόρων – Χειμερινού Εξαμήνου, Ακαδημαϊκού Έτους 2017-2018 !!!\nΔιορθωτικές Δηλώσεις Μαθημάτων – Ανανεώσεις Εγγραφών (Τμήμα Μηχανικών Πληροφορικής Τ.Ε.) Χειμερινού Εξαμήνου, Ακαδημαϊκού Έτους 2017-2018 !!!


Φαρμάκης: Θα κάνουμε τα ταμπελάκια «made in the olympic land» διάσημα σε όλο τον κόσμο - Εκλογές 2019 - Ειδήσεις\n«Και αυτός ο πλούτος θα είναι πλούτος της τοπικής κοινωνίας.Θέλω δίπλα στις χρυσές παραλίες της Ηλείας και στις σύγχρονες ξενοδοχειακές και άλλες τουριστικές μονάδες, σύγχρονους και επιχειρηματίες αγρότες που θα παράγουν και θα πουλάνε εξαιρετικής ποιότητας προϊόντα στην Ελλάδα και στην Ευρώπη.\nΘέλω μονάδες τυποποίησης και προϊόντα με ταμπελάκια που θα γράφουν «made in the olympic land». Δηλαδή, «φτιαγμένα στην ολυμπιακή γη». Και αυτά τα… ταμπελάκια θα τα κάνουμε διάσημα σε όλο τον κόσμο. Με σύγχρονο και επιθετικό μάρκετινγκ.πό την χθεσινή συμμετοχή μου στο «OlympiaForum» - 1ο Αναπτυξιακό Συνέδριο Πελοποννήσου, που διοργανώνει η εφημερίδα «Πατρίς» και φιλοξενείται στις εγκαταστάσεις της Διεθνούς Ολυμπιακής Ακαδημίας (ΔΟΑ) στην Αρχαία Ολυμπία. Στο περιθώριο της εκδήλωσης είχα την ευκαιρία να συνομιλήσω με τον Ευρωπαίο Επίτροπο Μετανάστευσης και Εσωτερικών Υποθέσεων Δημήτρη Αβραμόπουλο και την Επίτροπο Περιφερειακής Πολιτικής Corina Creţu. Ανταλλάξαμε πολλές απόψεις για τις προοπτικές της Περιφέρειας Δυτικής Ελλάδας»\nΕμπάργκο Τατούλη σε ΜΜΕ: Ακραίοι κανονίζουν τα πολιτικά ως σταυροφόροι της fake «αλήθειας» τους Αυτοψία στο Πεδίον του Άρεως από τον Γ. Σγουρό: Τα αιτήματα των κατοίκων είναι «δίκαια»


Νέος Νόμος Τακτοποίησης Αυθαιρέτων Σεπτέμβριος 2013\nΝέος Νόμος Τακτοποίησης Αυθαιρέτων Σεπτέμβριος 2013\nΑπό σήμερα, μπαίνει σε εφαρμογή ο νέος νόμος για την τακτοποίηση των αυθαίρετων, καθώς εκδόθηκε η σχετική υπουργική απόφαση που καθορίζει τον τρόπο ηλεκτρονικής υπαγωγής στο σύστημα του ΤΕΕ. Την υπουργική απόφαση για την έναρξη λειτουργίας του ηλεκτρονικού συστήματος του νέου νόμου 4178/2013 για την αντιμετώπιση της αυθαίρετης δόμησης και το περιβαλλοντικό ισοζύγιο, υπέγραψε την Παρασκευή ο αναπληρωτής υπουργός ΠΕΚΑ, Σταύρος Καλαφάτης.\nΟ υπουργός αναπληρωτής ΠΕΚΑ Σταύρος Καλαφάτης δήλωσε: «Με το νέο νόμο για τα αυθαίρετα έχουμε κάνει το καλύτερο δυνατό για να λυθεί επιτέλους το πρόβλημα της αυθαίρετης δόμησης. Είναι μία μεγάλη ευκαιρία για τους πολίτες να δηλώσουν το αυθαίρετό τους. Όσοι σπεύσουν να το δηλώσουν, θα ωφεληθούν από πολλές δόσεις στην αποπληρωμή του προστίμου. Όσο νωρίτερα δηλώσουν οι πολίτες κάποιο αυθαίρετό τους, τόσο περισσότερο χρονικό διάστημα θα έχουν για να αποπληρώσουν το αναλογούν πρόστιμο. Διάστημα που φτάνει σχεδόν τα εννέα χρόνια. Επιπλέον έχουμε προβλέψει πολλές κατηγορίες εκπτώσεων, που φτάνουν μέχρι το 85%, ειδικά για ευπαθείς κοινωνικές ομάδες. Καλούμε τους πολίτες που έχουν αυθαίρετο κτίσμα ή κάποια αυθαιρεσία σε νόμιμο κτίσμα να το δηλώσουν, σύμφωνα με το νέο νόμο, ώστε να μπορούν χωρίς πρόβλημα μελλοντικά να το μεταβιβάσουν και να το αξιοποιήσουν».\n•\tτην ανάθεση του πληροφοριακού συστήματος στο TEE\n•\tτη διαδικασία ηλεκτρονικής υποβολής των απαραίτητων δικαιολογητικών για την περαίωση της διαδικασίας\n•\tτις προθεσμίες πληρωμών, εκπτώσεων και προσαυξήσεων\n•\tτη διεκπεραίωση των υπαγωγών που έχουν πραγματοποιηθεί με προγενέστερες του νόμου 4178/2013 διατάξεις.\n•\tτη χορήγηση στοιχείων σε τρίτους και τη δυνατότητα πρόσβασης (αποκλειστικά) σε στοιχεία του συστήματος από συγκεκριμένες δημόσιες αρχές και λειτουργούς.


ΕΝΩΣΗ ΣΥΝΤΑΚΤΩΝ ΔΙΑΔΙΚΤΥΟΥ: ΑΝΕΤΟΣ ...ΤΟΤΕ ΚΑΙ ΤΩΡΑ...ΔΕΝ ΚΑΤΑΛΑΒΑΙΝΕΙ ΑΠΟ ΤΙΠΟΤΕ!....ΜΕΓΑΛΗ ΜΟΡΦΗ ΤΟΥ ΓΕΝΟΥΣ...\nΑΝΕΤΟΣ ...ΤΟΤΕ ΚΑΙ ΤΩΡΑ...ΔΕΝ ΚΑΤΑΛΑΒΑΙΝΕΙ ΑΠΟ ΤΙΠΟΤΕ!....ΜΕΓΑΛΗ ΜΟΡΦΗ ΤΟΥ ΓΕΝΟΥΣ...\nΣΙΓΑ ...ΔΕΝ ΠΡΕΠΕΙ ΝΑ ΠΑΡΑΜΥΘΙΑΖΌΜΑΣΤΕ! ΜΕ ΤΑ ΛΕΦΤΑ ΠΟΥ ΕΙΧΕ ΜΑΖΩΞΕΙ Ο ΤΣΙΦΤΗΣ ΒΓΗΚΕ ΑΠΟ ΤΗ ΦΥΛΑΚΗ ΚΙ ΟΧΙ ΑΠΟ ΕΙΣΦΟΡΕΣ ...ΦΙΛΩΝ ΤΟΥ!...(αλλο μεγάλο κόλπο ...του)\nΜΕΓΑΛΟ ΚΑΛΑΜΠΟΥΡΙ... ΥΠΟΥΡΓΑΡΑ ΤΟΥ ΚΕΡΑΤΑ!\nΚόψτε πια το παραμύθι... Ο Ακης ...πλήρωσε από μόνος τα χρήματα της αποφυλάκισης του.Τα,,, υπόλιπα είναι μασάλια!(Λόγια)..ΜΑ ΚΑΝΕΙΣ δεν τον συμπαραστάθηκε. Κόψτε πια τις μαλακιές !!!\n...Εντάξει... Ο ανθρωπάκος πάντα έπαιζε ...ΘΕΑΤΡΟ!...ΕΥΧΟΜΑΣΤΕ να επιζησει... για να μην χάσουμε ...ΤΟ ΘΕΑΜΑ!\nΑναρτήθηκε από πρακτορειο ειδήσεων στις 10:53 π.μ.


Ντίρεν Μπάγερν Προγνωστικά 15/10 | Ανάλυση | Στατιστικά\nΝτίρεν – Μπάγερν Προγνωστικά Στοιχήματος 15/10 Γερμανία Κύπελλο\nΑναμέτρηση για τον 1ο γύρο του Κυπέλλου Γερμανίας, με την Ντίρεν να υποδέχεται στην «Allianz Arena» την Μπάγερν.\nΗ2Η Στατιστικά Ντίρεν - Μπάγερν\nΘα συναντηθούν για πρώτη φορά στην ιστορία τους οι δύο ομάδες.\nΜονό παιχνίδι για την πρόκριση στον 2ο γύρο του Κυπέλλου Γερμανίας.\nΤο ματς θα διεξαχθεί στην «Allianz Arena» με τυπικά γηπεδούχο την Ντίρεν.\nΝΤΙΡΕΝ ΑΓΩΝΙΣΤΙΚΑ ΝΕΑ\nΣτις 27/9 χρονολογείται το τελευταίο παιχνίδι της Ντίρεν, στο οποίο για την 3η αγωνιστική της Όμπερλιγκα, πήρε την εκτός έδρας νίκη επί της Φορτούνα Κολωνίας με 0-2.\nΈχει κάνει το καλύτερο δυνατό ξεκίνημα στο πρωτάθλημα, με τρεις νίκες σε ισάριθμες αγωνιστικές. Για να πάρει την πρόκριση στον 1ο γύρο του Κυπέλλου Γερμανίας, φρόντισε να κατακτήσει στα τέλη Αυγούστου το Ρεγκιονάλ Καπ Μίτελραϊν, στον τελικό απέναντι στην Αλεμάνια Άαχεν.\nΑμφίβολη κρίνεται η συμμετοχή του Σίμον (μεσοεπιθετικός).\nΑν και δυσκολεύτηκε αρκετά στο τελευταίο της παιχνίδι για την Μπουντεσλίγκα, η Μπάγερν Μονάχου κατάφερε έστω και στις καθυστερήσεις να πάρει την εντός έδρας νίκη επί της Χέρτα με 4-3.\nΑν μία ομάδα χρειαζόταν τη διακοπή ελέω εθνικών ομάδων, αυτή ήταν η Μπάγερν. Μέχρι πρόσφατα έδινε το ένα ματς πίσω από το άλλο. Με εξαίρεση την ήττα-σοκ από τη Χόφενχαϊμ με 4-1, είναι αλάνθαστη, ωστόσο η αλήθεια είναι ότι το τελευταίο διάστημα παρουσιάζει μία σχετική αστάθεια στην αμυντική της λειτουργία.\nΣίγουρα εκτός οι Νιανζού (αμυντικός) και Σανέ (εξτρέμ). Χρόνο ξεκούρασης αναμένεται να πάρουν οι Νόιερ (τερματοφύλακας), Ζούλε (αμυντικός), Παβάρ (αμυντικός), Ερνάντεζ (μπακ), Αλάμπα (μπακ), Τολισό (μέσος), Γκορέτσκα (μέσος), Κίμιχ (μέσος), Κομάν (εξτρέμ), Γκάμπρι (εξτρέμ) και Λεβαντόφσκι (επιθετικός).\nΝΤΙΡΕΝ - ΜΠΑΓΕΡΝ ΠΡΟΓΝΩΣΤΙΚΑ\nΝΑ ΚΕΡΔΙΖΕΙ Η ΜΠΑΓΕΡΝ ΣΤΟ 1ο ΗΜΙΧΡΟΝΟ (2) ΜΕ ΧΑΝΤΙΚΑΠ -2 @2.10 (bet365)\nΧαώδης η διαφορά δυναμικότητας μεταξύ της Ντίρεν και της Μπάγερν, ακόμα κι αν οι Βαυαροί παραταχθούν με τους αναπληρωματικούς ποδοσφαιριστές τους. Στο 2.10 η νίκη τους στο 1ο Ημίχρονο με Χάντικαπ -2.


Στο νήμα πριν από το Final Four η Ρεάλ Μαδρίτης\nΧΡΗΣΤΟΣ ΜΙΧΑΗΛΙΔΗΣ 12.05.2018 | 22:34\nΗ Ρεάλ Μαδρίτης "ίδρωσε", αλλά δια χειρός Τρέι Τόμπκινς νίκησε με 63-61 εκτός έδρας τη Μούρθια για την 32η αγωνιστική της Liga Endesa και πλέον επικεντρώνεται στο Final Four της EuroLeague (18-20/5).\nΗ Ρεάλ Μαδρίτης στο πλαίσιο της 32ης αγωνιστικής της Liga Endesa "λύγισε" εκτός έδρας με 63-61 τη Μούρθια και πλέον στρέφει την προσοχή της στο Final Four της EuroLeague (18-20/5).\nΟ Πάμπλο Λάσο ξεκούρασε ους Φελίπε Ρέγιες και Ρούντι Φερνάντεθ, ενώ εκτός της δωδεκάδας της "Βασίλισσας" παρέμεινε ο Φακούντο Καμπάσο, ο οποίος έχει αρχίσει προπονήσεις. Η ομάδα της Μαδρίτης πάντως έστω και δύσκολα πήρε την νίκη, η οποία ήταν η 11η συνεχόμενη της στην Liga Endesa έχοντας για πρωταγωνιστές τον Έντι Ταβάρες και τον Τρέι Τόμπκινς.\nΟ Ταβάρες σημείωσε 12 πόντους και ήταν εκείνος που έγραψε το 59-59 (37') και το 59-61 (39:12). Ο Ντόντσιτς 11'' πριν από το τέλος είχε 0/2 κι έδωσε την ευκαιρία στον Χάνα να ισοφαρίσει, αλλά ο Τόμπκινς στο φινάλε του αγώνα "λύτρωσε" την ομάδα του.\nΔεκάλεπτα: 12-18, 25-31, 43-47, 61-63\nΟι πόντοι της Ρεάλ Μαδρίτης (Λάσο): Ράντολφ 6, Ράντοντσιτς 4, Ντόντσιτς 4 (4 ασίστ), Αγιόν 6 (5 ριμπάουντ), Κάρολ 11 (3), Κοζέρ 2, Γιούστα 8, Ταβάρες 12 (6 ριμπάουντ), Τόμπκινς 4, Τέιλορ 3 (1), Γιουλ 3 (1).\nΟ ΝΙΛ "ΣΚΟΤΩΣΕ" ΤΗΝ ΟΥΝΙΚΑΧΑ ΜΑΛΑΓΑ\nΗ Σαραγόσα έκανε την έκπληξη, καθώς νίκησε εκτός έδρας την Ουνικάχα Μάλαγα με 83-82 έχοντας για απόλυτο πρωταγωνιστή τον Γκάρι Νιλ. Ο 34χρονος Αμερικανός γκαρντ φόρτωσε με 37 πόντους το καλάθι της Ουνικάχα Μαλάγα, για την οποία ξεχώρισαν ο Τζεφ Μπρουκς (17π., 7ριμπ.) και ο Σάσου Σάλιν (16π., 4ριμπ.\nΔεκάλεπτα: 23-14, 37-36, 59-56, 82-83\nΟι πόντοι της Ουνικάχα Μάλαγα (Πλάθα): ΜακΚάλουμ 6 (7 ασίστ), Ντίαθ, Σάλιν 16 (2), Ντίεθ 4, Μιλοσάβλιεβιτς 4, Νέντοβιτς 13 (1), Σερμαντίνι 2, Βατσίντσκι 17 (3 τρίποντα, 7 ριμπάουντ), Ογκουστίν 12 (6 ριμπάουντ), Σουάρεθ 2.\nΟυνικάχα Μάλαγα - Σαραγόσα 82-83\nΟμπραντόιρο - Ρεάλ Μπέτις 89-70\nΜούρθια - Ρεάλ Μαδρίτης 61-63\nΜπούργος - Γκραν Κανάρια 89-98\nΑνδόρα - Χιπουθκόα\nΜπιλμπάο - Μπασκόνια\nΤενερίφη - Μπαρτσελόνα\n@UCAMMurcia 1º El tiempo no corre cuando Thompkins tiene el balón 2º Posible falta de ataque (para mi si). NO hace falta decir más..... pic.twitter.com/3Er6dcGdYR\n— Enrique (@enriqee7) 12 Μαΐου 2018


Υπόγεια Δράση: Δεν πρέπει να φθάσουμε στο δημοψήφισμα\nΤώρα πια, δεν έχουν καμιά σημασία οι αριστερές ιδεοληψίες και αγκυλώσεις. Δεν έχουν καμιά αξία οι “επαναστατικές” αποφάσεις όσο κι αν πασπαλίζονται με συναισθηματικές προσεγγίσεις για αξιοπρέπεια και υπερηφάνεια του λαού και πατριωτικές κορώνες.\nΚαμιά αξιοπρέπεια δεν έχει ο πολίτης στην ουρά του ΑΤΜ, στην πόρτα της κλειστής τράπεζας με ελάχιστο ρευστό στη τσέπη και με αδυναμία να προσφέρει τα στοιχειώδη στην οικογένεια του. Καμιά υπερηφάνεια δεν μπορεί να έχει ο πολίτης κοιτάζοντας μπροστά προς τις επόμενες μέρες που έρχονται και τα αδιέξοδα που πολλαπλασιάζονται. Μόνο απελπισία και θυμός γι αυτούς που μας έφεραν σ' αυτή την κατάντια. Και κυρίως καμιά ελπίδα από πουθενά.\nΜόνο οργή για την ατζαμοσύνη, τον ερασιτεχνισμό και την ασχετοσύνη αυτών που βρέθηκαν στο τιμόνι της χώρας στην πιο κρίσιμη στιγμή, με ένα εγκληματικό λαϊκισμό για να υφαρπάξουν την ψήφο του ταλαιπωρημένου πολίτη. Το απύθμενο θράσος δε είναι ότι ακόμα και αυτή τη στιγμή, μέσα από τα ερείπια της χώρας, μας καλούν να επικυρώσουμε τις ανόητες αποφάσεις τους.\nΜας καλούν να πάμε την Κυριακή να ψηφίσουμε σε ένα δημοψήφισμα χωρίς αντικείμενο. Να πάμε να πούμε ναι ή όχι σε μια πρόταση των δανειστών η οποία δεν υπάρχει. Να πάμε να πούμε όχι στους δανειστές, την Ευρώπη και το ευρώ, χωρίς να μας λένε τι θα επισυμβεί την επομένη μέρα αν τους ακολουθήσουμε.\nΧωρίς να μας λένε επίσης τι θα συμβεί την επομένη μέρα αν παρ' όλες τις προσπάθειες της κυβέρνησης ο λαός απορρίψει την πρόταση τους.\nΜε άλλα λόγια το χάος που επικρατεί μέσα στο μυαλό τους, το μεταφέρουν και στην κοινωνία.\nΧωρίς σχέδιο,χωρίς στρατηγική χωρίς καν συναίσθηση σε τι περιπέτειες έβαλαν μια ολόκληρη χώρα από τις άφρονες επιλογές τους και τα εγκληματικά λάθη τους εδώ και 5 μήνες.\nΟι τράπεζες έκλεισαν και το μόνο βέβαιο είναι πως δεν πρόκειται να ανοίξουν ούτε την επομένη των εκλογών ούτε για πολύ καιρό ακόμα γιατί απλούστατα η ημερομηνία του δημοψηφίσματος δεν είναι η απαρχή μιας νέας δημιουργικής πορείας αλλά το σημείο μηδέν για μεγαλύτερες περιπέτειες και κυριολεκτικά απρόβλεπτες εξελίξεις σε όλα τα μέτωπα.\nΗ Κύπρος μπήκε σε capital controls κι αυτό κράτησε 2 χρόνια!Αλλά με μια ουσιώδη διαφορά σε σχέση μ' εμάς. Η Κύπρος αυτά τα δύο χρόνια είχε μνημόνιο. Δηλαδή είχε την ομπρέλα των δανειστών για να μην οδηγηθεί σε άτακτη χρεοκοπία.\nΕμείς από μεθαύριο βρισκόμαστε εκτός προγράμματος, εκτός προστασίας και εγγυήσεων χωρίς να έχουμε να περιμένουμε στήριξη και βοήθεια από κανένα στον κόσμο όλο. Πλήρως απομονωμένοι από τους πάντες αφού φρόντισε η κυβέρνηση να κοροϊδέψει και να καταγγείλει όλους τους συνομιλητές της και να κάνει εχθρούς και τους τελευταίους φίλους.\nΑκόμα και τώρα, ο πρωθυπουργός που παρέλαβε μια χώρα με τα μύρια προβλήματα αλλά κανονική και την μετέτρεψε σε συντρίμμια, βγαίνει και καταγγέλλει αυτούς που είναι ίσως η τελευταία και μοναδική ελπίδα να κάνουν κάτι και να σωθούμε από τον όλεθρο. Και μας ζητάει να φανούμε ψύχραιμοι ενώ το κόμμα του καλεί σε συλλαλητήριο για να καταγγείλει τη λιτότητα όταν ο ίδιος έφερε στην κυριολεξία την ανθρωπιστική κρίση με τις ανόητες επιλογές του αλλά και τον εθνικό διχασμό που είναι και το πιο επικίνδυνο .\nΑν δε κάνει κάτι, έστω την ύστατη στιγμή, αν δεν αποσύρει πάραυτα το γελοίο δημοψήφισμα και δεν καθίσει εκ νέου στο τραπέζι των διαπραγματεύσεων, δεν θα είναι απλά ο μοιραίος πρωθυπουργός της καταστροφής, θα είναι ο νέος Γούναρης.\nΌσοι αναγνωρίζουν τα λάθη τους και τα διορθώνουν συνήθως συγχωρούνται. Όσοι επιμένουν σ' αυτά δεν είναι απλά επικίνδυνοι αλλά προκαλούν την τύχη τους.


6 Απριλίου: Παγκόσμια Ημέρα Αθλητισμού για την Ανάπτυξη και την Ειρήνη | Pagenews.gr\nPagenews Team 06.04.2019 | 07:45 ΧΡΟΝΟΣ ΑΝΑΓΝΩΣΗΣ 4 '\nPagenews.gr / Κόσμος / 6 Απριλίου: Παγκόσμια Ημέρα Αθλητισμού για την Ανάπτυξη και την Ειρήνη\nΚάθε χρόνο στις 6 Απριλίου εορτάζεται η Παγκόσμια Ημέρα Αθλητισμού για την Ανάπτυξη και την Ειρήνη που έχει στόχο να εξάρει τη σημασία του αθλητισμού στην επικράτηση της ειρήνης και της συμφιλίωσης στον κόσμο και στην καταπολέμηση των διακρίσεων κάθε μορφής.\nΣαν σήμερα 6 Απριλίου: Τα σημαντικότερα γεγονότα της ημέρας\nΤι συνέβη σαν σήμερα, 6 Απριλίου, στην Ελλάδα και τον κόσμο.\n1941: Β’ Παγκόσμιος Πόλεμος: Η ναζιστική Γερμανία κήρυξε τον πόλεμο εναντίον της Ελλάδας.\n1974: Στο 19ο διαγωνισμό της Eurovision στο Μπράιτον η Irene Sheer από το Λουξεμβούργο που πήγαινε για την τρίτη συνεχόμενη νίκη της χάνει την πρωτιά από τη Σουηδία και το τραγούδι Waterloo από ένα περίεργο νέο συγκρότημα που λεγόταν ABBA.\n2003:Ο ι αμερικανικές δυνάμεις εισβάλλουν στη Βαγδάτη.\n1483: Ραφαήλ, Ιταλός αναγεννησιακός γλύπτης, ζωγράφος και αρχιτέκτονας ο οποίος πέθανε την ίδια μέρα το 1520.\n1671: Ζαν Μπαπτίστ Ρουσό, Γάλλος ποιητής.\n1773: Τζέιμς Μιλ, Σκωτσέζος φιλόσοφος και οικονομολογός.1924: Ντόροθι Ντόνεγκαν, Αμερικανίδα πιανίστα της swing jazz.\n1937: Μπίλι Ντι Ουίλιαμς, Αμερικανός ηθοποιός (The Empire Strikes Back, The Return of the Jedi).\n1942: Μπάρι Λέβινσον, Αμερικανός σκηνοθέτης και παραγωγός (Rain Man, Good Morning Vietnam).\n1965: Μπλακ Φράνσις, Aμερικανός τραγουδιστής, μουσικός (Τhe Pixies).\n1966: Βινς Φλιν, Αμερικανός συγγραφέας.\n1969: Πολ Ραντ, Αμερικανός ηθοποιός.\n1199: Ριχάρδος Α’ ο Λεοντόκαρδος, βασιλιάς της Αγγλίας.\n1833: Αδαμάντιος Κοραής, δάσκαλος του γένους, φιλόλογος και ποιητής.\n1971: Ιγκόρ Στραβίνσκι, Ρώσος συνθέτης.\n1992: Ισαάκ Ασίμοφ, Ρώσος συγγραφέας.\n2006: Στέφανος Στρατηγός, ηθοποιός.\n6 ΑΠΡΙΛΙΟΥΠΑΓΚΟΣΜΙΑΠΑΓΚΟΣΜΙΑ ΗΜΕΡΑ ΑΘΛΗΤΙΣΜΟΥΠΑΓΚΟΣΜΙΑ ΗΜΕΡΑ ΑΘΛΗΤΙΣΜΟΥ ΓΙΑ ΤΗΝ ΑΝΑΠΤΥΞΗ ΚΑΙ ΤΗΝ ΕΙΡΗΝΗΣΑΝ ΣΗΜΕΡΑ


Ο ΧΑΦΙΕΣ: Το ζεύγος Πατούλη, η σάτιρα και το παράπονο για το «Ράδιο Αρβύλα»\nΟ Γιώργος και η Μαρίνα Πατούλη βρέθηκαν το βράδυ της Τρίτης στο πλατό της εκπομπής Late Night και μίλησαν στον Γιώργο Λιάγκα για το θέμα της σάτιρας που έχουν δεχτεί αλλά και την εκπομπή Ράδιο Αρβύλα που δημιούργησε ένα σατιρικό βίντεο για τις «χρυσές» φωτογραφίες της οικογένειας.\n«Άγιο είχα και ευτυχώς που αυτή τη φωτογραφία δεν την ανέβασα εγώ, πρώτον. Δεύτερον, η αισθητική του σπιτιού είναι δικής μου επιλογής και θεωρώ ότι ο καθένας έχει τη δική του αισθητική. Είπαν για «κιτς», αλλά αυτά εγώ δεν τα ακούω καν. Στην αρχή ξεκίνησε πολύ χιουμοριστικά.\nΘεωρώ ότι η σάτιρα είναι θεμιτή, όμως μία σάτιρα η οποία θίγει οικογένεια και παιδί… Το παιδί πήγαινε σχολείο και τα άλλα παιδιά του λέγανε και μέχρι τώρα «εσύ που ζεις στα χρυσά», το βίωσε πολύ αρνητικά. Εκεί πλέον παύουμε να γελάμε», σχολίασε η Μαρίνα Πατούλη.\nΑπό την πλευρά του, ο δήμαρχος Αμαρουσίου Γιώργος Πατούλης ανέφερε για το ίδιο θέμα: «Αυτό που με πείραξε ήταν οι Ράδιο Αρβύλα, τους οποίους παρακολουθώ και είναι εξαιρετικοί. Το μόνο που με πείραξε ήταν αυτό με το παιδί και τη μητέρα μου. Αυτό το σχόλιο για τη μητέρα μου ήταν κάτι που με ενόχλησε. Πρέπει να μπήκαν και πολιτικοί παράγοντες μετά. Υπήρχε bullying στο παιδί».


Γκρατέν χοιρινού με λουκάνικο – easykuzina\nΓκρατέν χοιρινού με λουκάνικο\neasykuzina > ΖΥΜΑΡΙΚΑ > Γκρατέν χοιρινού με λουκάνικο\n08/02/2017 ΖΥΜΑΡΙΚΑ, ΚΡΕΑΤΙΚΑ, ΛΑΧΑΝΙΚΑ ΚΑΙ ΑΛΛΑroula\nΥλικά για 6 άτομα ή ένα μεγάλο πυρέξ, 35χ25 εκ.:\n350 γρ. χοιρινό σε μικρές μπουκιές\n1 λουκάνικο σε μικρά κομμάτια\n2 πράσα, το λευκό μέρος σε ροδέλες\n2 πιπεριές Φλωρίνης σε μικρά κομμάτια\n1 σφηνάκι τσίπουρο ή κονιάκ\n10 τοματίνια κομμένα στη μέση\n200 γρ. κατίκι ή ανθότυρο\nΒάζουμε ελαιόλαδο σε ένα βαθύ τηγάνι και σοτάρουμε το λουκάνικο.\nΠροσθέτουμε το σκόρδο ψιλοκομμένο, τα πράσα, τις πιπεριές, το καρότο, το χοιρινό και συνεχίζουμε το σοτάρισμα.\nΣβήνουμε με το τσίπουρο. Προσθέτουμε τον ζωμό, χαμηλώνουμε τη φωτιά και αφήνουμε να γίνουν τα λαχανικά και κυρίως το κρέας.\nΒράζουμε για 8′ τις πένες και τις σουρώνουμε.\nΒγάζουμε το τηγάνι από τη φωτιά και προσθέτουμε τα τοματίνια, το κατίκι ανακατεμένο με τα αβγά, θυμάρι, αλάτι και πιπέρι.\nΡίχνουμε τις πένες και τη μισή γραβιέρα και ανακατεύουμε.\nΒάζουμε το μείγμα στο πυρέξ που έχουμε βουτυρώσει, πασπαλίζουμε με την υπόλοιπη γραβιέρα και λίγη καπνιστή πάπρικα, αν θέλουμε.\nΨήνουμε σε προθερμασμένο φούρνο στους 180 βαθμούς για 35-40′ μέχρι να ροδίσει η επιφάνεια.\n← Καρυδόπιτα light χωρίς λάδι ή βούτυρο, αλεύρι και σιρόπι\tΠικάντικα πιτάκια με γλυκοπατάτα →


Εκχριστιανισμένα αρχαία ιερά στη Βουλγαρία | ΖΕΝΙΘ\nΕκχριστιανισμένα αρχαία ιερά στη Βουλγαρία\nΑΠΟ ΤΟΝ ΠΑΓΑΝΙΣΜΟ ΣΤΟΝ ΧΡΙΣΤΙΑΝΙΣΜΟ\nΟ Χριστιανισμός αρνείται τον παγανισμό. Συχνά, όμως, μεταξύ των παγανιστικών και των χριστιανικών χώρων υπάρχουν ενδιαφέρουσες αμοιβαίες σχέσεις που δεν έχουν συστηματικά μελετηθεί και αναλυθεί, σύμφωνα με τον υφηγητή Βούλγαρο Λιουμπομίρ Τσόνεφ από το Ινστιτούτο Φυσικής Στερεάς Κατάστασης.\nΙερό-ανάθημα «Κραστάτι κάμεν», νότια της πόλης Κιουστεντίλ (Δυτική Βουλγαρία)\nΦωτογραφία: προσωπικό αρχείο του υφηγητή Λιουμπομίρ Τσόνεφ\nΓράφει η Μιγκλένα Ιβάνβοβα\n«Στα χωριά συχνά ακούμε θρύλους, σύμφωνα με τους οποίους κάποιος είχε όνειρο, ότι κάπου υπήρχε κειμήλιο. Όταν οι άνθρωποι πήγαιναν στο συγκεκριμένο σημείο, πραγματικά έβρισκαν κάτι και έχτιζαν παρεκκλήσι. Οι περιπτώσεις αυτές είναι πάρα πολλές, για να είναι τυχαίες. Νομίζω ότι η διαδοχικότητα αυτή συνδέεται με την μνήμη των ντόπιων για τους ιερούς τόπους του παρελθόντος.»\nΈνα παράδειγμα για το φαινόμενο αυτό βρίσκεται κοντά στο Κιουστεντίλ, στα σύνορα μας με την Π.Γ.Δ.Μ.. Πρόκειται για «Κραστάτι κάμεν» – αναθηματικό σταυρό ύψους 2 μέτρων, σκαλισμένο σε βράχο. Ο σταυρός έπεσε και έσπασε από το χτύπημα στον βράχο πίσω του.\n«Αποφάσισα να ερευνήσω τον βράχο και παρατήρησα προσεκτικά σκαλισμένες στρογγυλές λεκάνες, στις οποίες, όπως υποστηρίζουν οι αρχαιολόγοι, χυνόταν γάλα, κρασί ή νερό. Αυτό δεν είναι γνωστό, διότι πρόκειται, κατά πάσα πιθανότητα, για προϊστορικό ιερό της δεύτερης χιλιετίας προ Χριστού.»\nΈνας άλλος αξιοσημείωτος χώρος είναι το ιερό των Αγίου Πέτρου και Παύλου στο χωριό Τσερβέν μπριαγκ, κοντά στην πόλη Ντούπνιτσα, λέει ο επιστήμονας:\n«Στον τόπο υπάρχει προϊστορικός τύμβος. Στην κορυφή του έχει μενίρ – μακρόστενο ογκόλιθο τοποθετημένο όρθια, ύψους περίπου δύο μέτρων. Στη χριστιανική εποχή το άνω άκρο του έχει διαμορφωθεί σε σχήμα σταυρού. Από τη μία πλευρά χαράχτηκε μια θέση για τοποθέτηση κεριών. Αποδείχθηκε ότι στη Δυτική Ευρώπη επίσης υπάρχουν παρόμοιες περιπτώσεις – πάνω σε μενίρ δημιουργείται σταυρός ως σύμβολο της νέας εποχής, και σε αναχώματα με άλλα μεγαλιθικά μνημεία, ντόλμεν για παράδειγμα, χτίζονται παρεκκλήσια. Αλλά στη Δυτική Ευρώπη, μνημεία αυτά συντηρούνται, ενώ εδώ δύσκολα βρίσκονται ή είναι απρόσιτα.»- λέει ο υφηγητής Τσόνεφ, τονίζοντας ότι οι πληροφορίες για τους χώρους αυτούς εξαφανίζονται μαζί με τους ηλικιωμένους.\nΗ σχέση Παγανισμού – Χριστιανισμού μπορεί να εντοπιστεί και στην υιοθέτηση και την μετατροπή των μορφών. Τέτοια είναι η περίπτωση με τον Θράκα ιππέα, μια θεότητα, που ονομάζεται «Ήρως». Περισσότερα μαθαίνουμε από τον Λιουμπομίρ Τσόνεφ:\n«Η μορφή του Θράκα ιππέα δημιουργήθηκε από τις φυλές στα Βαλκάνια από την περίοδο προ Χριστού. Βρέθηκαν περίπου 5000 πέτρινα ανάγλυφα μ’ αυτήν την απεικόνιση. Προφανώς ο ντόπιος πληθυσμός ήταν διατεθειμένος να φαντάζεται τον Θεό του ως ιππέα. Ο ιππέας δεν ήταν επιθετικός. Συνήθως κάλπαζε ή κυνηγούσε. Τέτοια πέτρινα ανάγλυφα κατασκευάζονται μέχρι τον 4ο αιώνα. Κατά τον 9ο -10ο αιώνα οι άνθρωποι άρχισαν να τιμούν τον Άγιο Γεώργιο, ο οποίος σύμφωνα με τον μύθο ήταν πολεμιστής. Στις πρώτες εικόνες του κρατά σπαθί, ασπίδα, απεικονίζεται όρθιος ή καθισμένος. Αλλά εδώ, στα Βαλκάνια κατά τον 9οαιώνα εμφανίζεται απεικόνιση του έφιππου Αγίου Γεωργίου. θεωρώ ότι ο ντόπιος πληθυσμός απεικονίζει τους θεούς και τους ήρωες του ως καβαλάρηδες. Κατά τη διάρκεια του 15ου – 16ουαιώνα σε πολλά μέρη της χώρας πλάκες με απεικονίσεις του Θράκα ιππέα τιμούνται ως εικόνες του Αγίου Γεωργίου.»\nΠαρεκκλήσι του Αγίου Γεωργίου στο Ζάμπερνοβο του βουνού Στράντζα. Εκεί ανάγλυφο του Θράκα ιππέα τιμάται ως εικόνα του χριστιανού αγίου.\nΕνδιαφέρουσα μαρτυρία για τη σχέση μεταξύ των παλιών απεικονίσεων του Θράκα ιππέα και της μορφής του Αγίου Γεωργίου, σύμφωνα με τον υφηγητή Τσόνεφ, είναι διπλή εικόνα, που βρέθηκε στη Σωζόπολη στις αρχές του 20ου αιώνα, ( σ.σ. όπου τότε ο πληθυσμός ήταν στην πλειονότητα του ελληνικός και το εληνικό στοιχείο παραμένει ακόμη ζωντανό):\n«Πρόκειται για ξύλινο ανάγλυφο με δύο ιππείς – τον Άγιο Γεώργιο και τον Άγιο Δημήτριο, τοποθετημένο σε πλαίσιο με σκηνές από τους βίους τους.Το πλαίσιο χρονολογείται στον 17ο αιώνα. Κατά πάσα πιθανότητα όμως η ξύλινη πλάκα είναι παλιότερη. Ο Άγιος Γεώργιος απεικονίζεται με δόρυ να πολεμά έναν δράκο. Στην πλάτη του έχει τόξο και φαρέτρα, μοτίβο που δεν βρίσκεται σε άλλη εικόνα του Αγίου και θυμίζει τον Θράκα ιππέα, ο οποίος ήταν κυνηγός. Το μοτίβο του Ήρωα, και το φίδι, που βρίσκεται περιτυλιγμένο γύρω από ένα δένδρο, απεικονίζεται στις μισές τουλάχιστον ανάγλυφες πλάκεςτης περιόδου των Θρακών. Ο Αγιογράφος συνειδητά ήξερε και αντέγραψε τα παλαιά πρότυπα. Στον Χριστιανισμό δεν απεικονίζεται παρόμοια θέμα» – τονίζει ο επιστήμονας.\nΦωτογραφίες: προσωπικό αρχείο του υφηγητή Λιουμπομίρ Τσόνεφ\nΜαζί με τα έξοδα αποστολής και αντικαταβολής(μέσω Courier ή ΕΛΤΑ), θα σας έρθει άμεσα στο σπίτι σας Μόνον με 17 ευρώ!\nThis entry was posted in ΒΑΛΚΑΝΙΑ -BALKANS on Νοέμβριος 12, 2016 by zenithmag.\n← Tα μυστήρια της βουλγαρικής πόλης Μπρέζνικ ΠΕΡΙ ΟΙΚΟΝΟΜΙΚΟΥ ΟΡΘΟΛΟΓΙΣΜΟΥ (Αμφιβάλω, άρα υπάρχω) →\nOne thought on “Εκχριστιανισμένα αρχαία ιερά στη Βουλγαρία”\nΠαράθεμα: Εκχριστιανισμένα αρχαία ιερά στη Βουλγαρία | tolmima


Δριτσέλη: “Οφείλουμε όλοι μας να υποδεχτούμε τους πρόσφυγες”.\nΗ νέα κυβέρνηση, οι νέοι βουλευτές κι ο νέος υφυπουργός του Νομού μας οφείλουν να εμφανιστούν στη δημόσια σφαίρα και να απολογηθούν στους πολίτες για τα ξενοφοβικά ψεύδη που εκτόξευε η παράταξή τους όλα τα προηγούμενα χρόνια σε σχέση με το προσφυγικό. Υπόσχονταν τότε ότι θα έλυναν το πρόβλημα με “αποτροπή” και με σκληρή διαχείριση. Τότε δήθεν έφταιγε ο ΣΥΡΙΖΑ. Σήμερα μπροστά στα αδιέξοδα πράττουν το ίδιο που τότε κατέκριναν. Όμως, ο στρουθοκαμηλισμός της δεξιάς σε σχέση με το προσφυγικό, όπως κι η ακροδεξιά γουρουνοχαρά του κυρίου Κυρανάκη είναι μόνο η μία όψη του νομίσματος. Η άλλη όψη είναι αυτό που οφείλουμε να κάνουμε εμείς, οι πολίτες με συνείδηση του ανθρώπινου δράματος, αλλά και της διεθνούς συγκυρίας.\nΌλοι εμείς οφείλουμε να υποδεχτούμε τους πρόσφυγες όπως το πράξαμε το 2015 και το 2016. Υπενθυμίζεται ότι και τότε είχαν έρθει στα Τρίκαλα άνθρωποι. Στην αρχή είχαν φιλοξενηθεί σε πρόχειρες δομές, σήμερα όλοι τους αποτελούν τμήμα της κοινωνίας μας, τους συναντάμε στην λαϊκή, τα παιδιά μας παίζουν με τα παιδιά τους. Κανένας μας δεν έπαθε κακό, ούτε η ζωή μας άλλαξε. Αντίθετα, ο τόπος μας προχώρησε κι εμείς δείξαμε σε ολόκληρο τον κόσμο ότι η Ελλάδα παραμένει χώρα ανθρωπισμού κι αλληλεγγύης. Δυστυχώς κάποιοι τότε επέλεξαν την ξενοφοβία και την άρνηση. Η ιστορία τους διέψευσε. Έτσι θα τους διαψεύσει και τώρα.


ΔΗΜΗΤΡΙΟΣ Ι. ΑΓΡΙΤΗΣ. Ο κορνετίστας και τρομπονίστας της χτεσινής Αγιάσου | ΑΝΑΓΝΩΣΤΗΡΙΟ\n15/06/2014 2000-2009, 2003, ΑΓΙΑΣΟΣ, ΑΓΙΑΣΟΣ περιοδικό, ΑΝΑΓΝΩΣΤΗΡΙΟ, ΑΡΘΡΑ, ΜΟΥΣΙΚΗ, ΠΕΡΙΟΔΙΚΑ, ΠΡΟΣΩΠΑ, ΣΤΡΑΤΙΩΤΙΚΑ No comments\nΣτις 7-9-2002 είχα την ευκαιρία και συνάμα τη χαρά να πάρω συνέντευξη στην Αγιάσο από τον απόμαχο μουσικό Δημήτριο Ιωάννου Αγρίτη, τον οποίο επισκέφτηκα και δεύτερη φορά, στις 3-1-2003, στο σπίτι του, στην οδό Έλλης, της συνοικίας Αϊ-Γιάννης, για συμπληρωματικά στοιχεία. Επιδίωξή μας να ευαισθητοποιήσουμε με τον τρόπο αυτό τους Αγιασώτες και όχι μόνο, να καλλιεργήσουμε την αρχειακή συνείδηση, να συγκεντρώσουμε χρήσιμο υλικό, φιλολογικό, ιστορικό, λαογραφικό, φωτογραφικό, και στη συνέχεια να το αξιοποιήσουμε.\n«Γεννήθηκα στην Αγιάσο στις 18 Ιουλίου 1917. Γονείς μου ήταν ο Ιωάννης Δημητρίου Αγρίτης, που είχε το παρατσούκλι Πατσά, και η Παναγιωτούδα (Μπουτούδ’), κόρη του Νικολάου Ιωάννου Κουλαξίζη ή Κουλαξιζέλη και της Φωτούδας Καραγιάννη. Η Παναγιωτούδα ήταν γνωστή και ως Ιν’κόλινα, από το μικρό όνομα του πατέρα της, που το πήρε και το ψυχοπαίδι, ο Παναγιώτης Κουλαξιζέλης ή Γιαννάκας (Μπώτ’ς του Ν’κόλ’). Ο παππούς μου ήταν τσομπάνης και συγγένευε με τους άλλους Αγρίτες της Αγιάσου. Η μάνα μου εκτός από καλή νοικοκυρά ήταν και φημισμένη γιάτραινα. Ήξερε από στραμπουλίγματα και σπασίματα χεριών και ποδιών, θεράπευε τον «αφαλό» και έβγαζε από τα μάτια των ραβδιστάδων «αχνούς». Κάποτε, μάλιστα, γιάτρεψε από μόλυνση το μάτι του σιδερά Ζαχαριά Βατρικά, που οι γιατροί της Αθήνας ήθελαν να το βγάλουν και στη θέση του να βάλουν γυάλινο, όπως ήταν τότε της μόδας. Χρησιμοποιώντας κουκούλι μεταξοσκώληκα, αφαίρεσε με μια δυο επιδέξιες κινήσεις το σφηνωμένο σιδεράκι, επάλειψε το μάτι με ασπράδι αβγού και το θάμα έγινε!\nΜικρότερος μου αδερφός ήταν ο Κώστας. Αυτός γεννήθηκε στις 20 Σεπτεμιβρίου 1920 και συχωρέθηκε στις 27 Σεπτεμβρίου 1988, σε ηλικία 68 χρονών. Είχε θήλωμα κύστης, που εξελίχτηκε σε καρκίνο, ο οποίος έκανε μετάσταση στους πνεύμονες. Υποβλήθηκε σε πολλές εγχειρήσεις και υπόφερε. Σύζυγός του ήταν η Άρτεμη, η κόρη του Τζάνου και της Γιαννούλας Κουδουνέλη. Παιδιά τους ο Δημήτριος και η Παναγιώτα, που μένουν στο Παλαιό Φάληρο, στην Παναγίτσα.\nΜε βάφτισε η Θεοδώρα (Θουδουρούλ’) Αντωνίου Διαμαντή, το γένος Ευστρατίου Κασέτα, που ήταν στολιδού και πάντα καλοφορεμένη. Μου έδωσε τ’ όνομα του παππού μου, αλλά και του γιου της Δημητρίου, ο οποίος πέθανε από βλογιά. Είχε και έναν άλλο γιο στην Αμερική, το Στρατή. Το παρατσούκλι Παγώνα, που το έχω μόνο εγώ, το οφείλω στο εξής περιστατικό. Πριν από καμιά εξηνταριά χρόνια, στην Κατοχή, παίζοντας μια μέρα χαρτιά με το Σταύρο Μπεγιάζη και με το Χριστόφα Συκή, στο καφενείο του δευτέρου, που ήταν στο χώρο του τωρινού σούπερ μάρκετ της Ελένης Καραφύλλη-Βουνάτσου, στην Αγορά, έχανα, νεύριαζα και θύμωνα. Ο Συκής, σε κάποια στιγμή, για να με πικάρει περισσότερο, είπε: Θα σι κάνου, Δημητρό, να κλαις σαν του παγόν’! Έτσι από τότε μου έμεινε το παρατσούκλι σφραγίδα και το Αγρίτης παραμερίστηκε. Πρέπει όμως να βοήθησε στην καθιέρωση και κάτι άλλο. Ντυνόμουνα όμορφα, μερακλίδικα, και φορούσα παπούτσια που έτριζαν. Κάποιοι κοροϊδευτικά έλεγαν: Κ’νιέτι σαν του παγόν’!\nΟ Δημητριος Αγρίτης πριν από σαράντα πέντε περίπου χρόνια. (PHOTO-OLYMPE ΣΤΡΑΤΗ ΚΑΜΠΑ ΑΓΙΑΣΣΟΣ)\nΤέλειωσα το Δημοτικό στην Αγιάσο. Ήθελα να προχωρήσω, γιατί ήμουνα καλός μαθητής και τα μάθαινα τα γράμματα, αλλά δεν είχαμε παράδες. Διευθυντής του σχολείου ήταν ο Στυλιανίδης. Δασκάλους είχα τον Ευστράτιο Φωτεινέλη, το Βασίλειο Γαλετσέλη, τον Ηλία Λίβανο (Μπασμπάλη) και το Στρατή Κολαξιζέλη (Κακάβη). Συμμαθητές και συμμαθήτριές μου ήταν ο Βασίλειος Αϊβαλιώτης, ο Δημήτριος Βασιλάκης (Αριστίγια), ο Στρατής Γαββές, η άτυχη Έλλη Ηλιογραμμένου, η Έλλη Παναγιώτου Τάλιου-Παγωτέλη, η Ελένη Τσιβγούλη-Αναστασέλη, η Μύρτα Νιγδέλη-Καβαδέλη, η Μαριάνθη Δημητρίου Ψύρρα και άλλοι.\nΌταν τελείωσα το δημοτικό, έπρεπε και εγώ να δουλέψω, όπως και άλλα\nπαιδιά. Είχαμε κάνει ομάδα και πηγαίναμε στα ξύλα, στο δάσος της Μεγάλης Λίμνης, αλλά και στο Αζόπ, από τα Καμπιά. Τα πουλούσαμε στους φουρνάρηδες, 25 δραχμές το γομάρι. Ο Παναγιώτης Χαλέλης εκτός από τα χρήματα έδινε και ένα παξιμάδι. Στην ομάδα ήμασταν Μπουτζαλιώτες, ο Κομνηνός (Κουμέλ’) Παρασκευαϊδης (Κουλούντζ’), ο Κομνηνός Παπουτσέλης, που ήταν εγγονός του μουσικοδιδάσκαλου Κομνηνού Αμανίτη, οι Γεωργαντήδες ή Νταλάδες, ο Κώστας και ο Στρατής, ο Κυριάκος Πασχαλιάς, ο Βασίλειος Χρυσάφης (Μπαγνέζος) και ο Τζάνος Κουρός (Κ’τσάφτ’ς). Παράλληλα με τη δουλειά, ανάλογα με την εποχή, μας απασχολούσαν και άλλα. Μαζεύαμε «αξ’νηθρουγούλια» και καμπανάρια, που έμεναν στα αμπέλια μετά τον τρύγο. Εγώ είχα το γάιδαρο του ράφτη Κομνηνού Τσουκαρέλη και με αυτόν κουβαλούσα τα ξύλα.\nΑυτός που με παρότρυνε ν’ ασχοληθώ με τη μουσική ήταν ο Κομνηνός Παπουτσέλης, που έπαιζε βιολί, όπως και ο παππούς του. Μια μέρα, που είχαμε πάει μαζί στα ξύλα, μου πρότεινε ν’ αγοράσω ένα μουσικό όργανο. Η ιδέα του μου άρεσε, αλλά με προβλημάτισε το είδος του οργάνου. Τελικά αποφάσισα και αγόρασα μια κορνέτα, μια τρόμπα. Πήγα, σε ηλικία δεκαεφτά περίπου χρονών, στον Ευστράτιο Ρόδανο (Άννα) και παρακολούθησα συστηματικά μαθήματα. Έδινα 25 δραχμές το μάθημα. Επιθυμία μου ήταν να μου γράψει σκοπούς, για να βγαίνω να παίζω. Θυμάμαι που μου έγραψε το σκοπό «Τα ξύλα». Αργότερα, καταβάλλοντας μεγάλη προσπάθεια, προχωρούσα μόνος μου.\nΤο δελτίο ταυτότητας του Δημητρίου Αγρίτη, ως μέλους του Σωματείου Μουσικών Λέσβου (23-12-1955)\nΑρχικά συνεργάστηκα ως μουσικός με το βιολιτζή Κομνηνό Παπουτσέλη, με τον Προκόπιο Μπουρλή, που ήταν φούρναρης, αλλ’ έπαιζε και μπάσο, και με το σαντουριέρη Κωστή Καχιλέλη. Αν δεν κάνω λάθος, πρωτοέπαιξα το 1937 στο καφενείο του Αγγελή Καραγιάννη, που ήταν στη θέση του σημερινού καφενείου του Σταύρου Ψαρρού. Προπολεμικά επίσης πήγαινα στο Αμπελικό και συνεργαζόμουνα με τους ντόπιους Βερβέρηδες (Φράγκους), τους γιους του καφετζή Νικολάου Βερβέρη (Φράγκου), τον Αντώνη, που έπαιζε κλαρίνο, και το Σωκράτη, που έπαιζε βιολί. Στο χωριό αυτό γίνονταν τα πανηγύρια του Αγίου Θεράποντα και του Αγίου Ευσταθίου και συγκεντρωνόταν πολύς κόσμος. Το 1938, επιστρέφοντας κάποια μέρα από το Αμπελικό, πληροφορήθηκα πως στο χωριό μας έγινε ένα φοβερό έγκλημα, με θύματα συγγενείς του Νικολάου Καζαντζή (Καρακάση).\nΉμουνα της κλάσης του 1938 και στις 28 Οκτωβρίου κατατάχτηκα στον 7ο Λόχο του 22ου Συντάγματος Πεζικού Μυτιλήνης, στο οποίο διοικητής ήταν ο συνταγματάρχης Παναγιώτης Μπαλής. Το 22ο Σύνταγμα Πεζικού μαζί με το 18ο Σύνταγμα Σάμου και με το 23ο Σύνταγμα Χίου ανήκαν στη XIII Μεραρχία. Ως μουσικός πήγα στη στρατιωτική μπάντα. Λοχαγό στον 7ο Λόχο είχα το Μανόλη Οικονομάκη. Επιλοχεύων ήταν κάποιος Μαρινάτος, από τη Μόρια. Θυμάμαι πως στον 6ο Λόχο, διοικητής του οποίου ήταν ο λοχαγός Τριχιάς, υπηρετούσε ως δόκιμος ο συχωριανός Γεώργιος Πασχαλίδης, που ήταν ο πιο μερακλής αξιωματικός. Στον 6ο Λόχο υπηρετούσε τότε και ο Σαμιώτης ανθυπασπιστής Κωνσταντίνος Μελαχρινίδης, που αργότερα εκτελέστηκε στο μέτωπο της Αλβανίας. Η μπάντα έδρευε στον Άγιο Γεώργιο Μυτιλήνης, στο Τζαμί. Απέναντι ήταν το σπίτι του διοικητή της Ασφάλειας Γαλούση. Στην μπάντα υπήρχαν μόνιμοι και κληρωτοί. Από τους μόνιμους Λέσβιους θυμάμαι το δεκανέα Ευστράτιο Μυρσίνη, από το Πλωμάρι, ο οποίος αργότερα αποστρατεύτηκε ως ταγματάρχης, το δεκανέα κορνετίστα Θεόδωρο Παπά, από το Μεσαγρό, και τον ανθυπασπιστή Μανόλη Συκά, από τον Πολιχνίτο. Κληρωτοί στην μπάντα ήμασταν οι Σαμιώτες Πρόδρομος Σοφατζής και Ιωάννης Διακογεωργίου, οι Πλωμαρίτες Γεώργιος Πατρέλης και Ιωάννης Παντελέλης, ο Δημήτριος Μπουρλέλης ή Στεριανέλης, από την Πλαγιά, ο Χαράλαμπος Γιάννου, από το Μανταμάδο, ο Στρατής Κουτσaφτής, από το Μεσαγρό, ο δεκανέας Ερμόλαος Ζωγράφος, από τον Παλαιόκηπο, ο Όμηρος Μεταξάς από την Ερεσό, γιος του κλαριντζή Κώτσου Μεταξά, οι Τουρκογιάννηδες, ο Μιχάλης και ο αδερφός του, ο Παλαιοκηπιανός Κώστας Τσόλος, ο Αμπελικιώτης Σωκράτης Βερβέρης ή Φράγκος και ο Κατωτριάτης Χαράλαμπος Δάλας, ο πατέρας των αδελφών Δάλα, οι οποίοι κάνουν σήμερα γεωτρήσεις.\nΣτη Μυτιλήνη υπηρέτησα 28 μήνες. Έπρεπε ν’ απολυθώ το 1940, αλλά εντωμεταξύ κηρύχτηκε ο Ελληνοϊταλικός πόλεμος και με κράτησαν. Έμαθα να γράφω και να διαβάζω μουσική. Ανανεώναμε το ρεπερτόριο της Μεραρχίας. Με την κήρυξη του πολέμου ήρθαμε για ένα διάστημα στους Λάμπου Μύλους, αλλά μετά κατεβήκαμε πάλι στη Μυτιλήνη. Εμείς, οι άντρες της μπάντας, εγκατασταθήκαμε στην περιοχή Μέλαγκας, στον πύργο του Μαν’τάπ’. Ο Εφοδιασμός ήταν στη Σκούντα. Αποστολή μας ήταν η ψυχαγωγία των οπλιτών. Στη Μυτιλήνη παραβγάζαμε τους στρατιώτες, που προορίζονταν για το μέτωπο και που έφευγαν με μεταγωγικά. Αρχιμουσικός μας ήταν ο Γεράσιμος Κανιόρος, ο οποίος ύστερα από κάποιο χρονικό διάστημα αποσπάστηκε σε άλλη μονάδα και ήρθε στη θέση του ο επίσης μόνιμος Λάκης Κυριακίδης, ο οποίος έπαιζε κορνέτα.\nΤέλη του 1940 είχαμε έρθει με το καράβι «Έλλη» 10 έφεδροι της μουσικής στον Πειραιά, για να προωθηθούμε στο Σύνταγμά μας, αν και έπρεπε να περιμένουμε σχετική διαταγή. Ανάμεσά μας ήταν ο δεκανέας Δημήτριος Μπολέτης, από το Μαρούσι, και ο Αθηναίος Μίμης Μακρίδης, που έπαιζε κορνέτα. Πήγαμε στην Αθήνα, στο Φρουραρχείο, αλλά δεν μπορούσαν να μας στείλουν στο μέτωπο, όπου ήταν η μονάδα μας, γιατί δεν είχε εκδοθεί ακόμη η σχετική διαταγή. Γυρίζαμε από εδώ και από εκεί, χωρίς αποτέλεσμα. Τελικά ζητήσαμε ακρόαση και παρουσιάστηκα αυτοπροσώπως στον Παπάγο, ο οποίος ενέκρινε την αναχώρησή μας για το μέτωπο. Στο Γουδί μας έδωσαν από δυο μουλάρια. Ταξιδέψαμε με το τρένο και φτάσαμε στη Φλώρινα, τη μέρα της γιορτής του Αγίου Βασιλείου, την Πρωτοχρονιά του 1941. Μέσω Κρυσταλλοπηγής φτάσαμε με τα ζώα στην Κορυτσά, από όπου μας έστειλαν σε αποδεκατισμένες μονάδες. Πρέπει να πω πως δεν είχαμε κανονική εκπαίδευση στα όπλα.\nΜέχρι τον Απρίλιο του 1941 ήμουνα στην Αλβανία, αποσπασμένος στη X Μεραρχία. Θυμάμαι την Άνω Μογλίτσα, την Κάτω Μογλίτσα, το Μοράβα… Αρρώστησα και αναγκάστηκαν να με κατεβάσουν σε ορεινό χειρουργείο και στη συνέχεια να με προωθήσουν στο Αναρρωτήριο της Κορυτσάς «Τούρτουλη», γιατί μου βρήκαν 140 σφυγμούς. Τελευταία πήγαμε στην Κομμένη Πέτρα, στο ύψωμα 2800. Από τα Τίρανα μας χώριζε ένα ύψωμα.\nΜε την επίθεση των Γερμανών στα οχυρά της Μακεδονίας και την είσοδό τους στη χώρα, οπισθοχωρήσαμε και εμείς στο μέτωπο της Αλβανίας. Εγώ με το Σαμιώτη Ιωάννη Διακογεωργίου ξεκινήσαμε με τα πόδια από την Κομμένη Πέτρα, φτάσαμε στα σύνορα και θέλαμε να κατεβούμε στην Αθήνα. Προτού φτάσουμε στην Καλαμπάκα, συναντήσαμε Γερμανούς και παραδώσαμε τον οπλισμό μας. Οι Γερμανοί έσπαζαν τα όπλα και τα πετούσαν. Εδώ υπήρχαν σταθμευμένα στο δρόμο λεωφορεία, ένα από τα οποία, μάλιστα, έγραφε «ΑΓΙΑΣΟΣ». Οι Γερμανοί μας διέταξαν να τα βγάλουμε από το δρόμο, για να περάσουν τ’ άρματά τους. Φορούσαμε τα στρατιωτικά ρούχα, γιατί δεν ήταν εύκολο να προμηθευτούμε άλλα. Πεινούσαμε και για να επιβιώσουμε αναγκαζόμασταν να κλέβουμε. Φτάσαμε στα Τρίκαλα και στην Καρδίτσα. Εδώ σούβλιζαν αρνιά και πουλούσαν κρέας, αλλά δεν είχαμε χρήματα για ν’ αγοράσουμε. Μετά από μέρες κατεβήκαμε στο Σταθμό Λαρίσης και στη συνέχεια στον Πειραιά, στα Καμίνια. Εδώ συνάντησα το συχωριανό μου Κώστα Πανάγη. Για να εξοικονομήσουμε τα προς το ζην ζητιανεύαμε. Ο Κώστας είχε τυλίξει το πόδι του με επίδεσμο και έκανε τον τραυματία και εγώ έκανα πως τον υποβάσταζα, για να πετύχει το κόλπο. Κάποια οικογένεια συγκινήθηκε, μας έδωσε κατάλυμα και μας περιέθαλψε. Πεινούσαμε, είχαμε ψείρες. Όταν προθυμοποιήθηκαν να φροντίσουν και το πόδι του «τραυματία», αλλάζοντας τους επιδέσμους, είπαμε πως την προηγούμενη μέρα πήγαμε κάπου και έκαναν αλλαγή οι Γερμανοί. Τελικά αναγκαστήκαμε να φύγουμε, για να μη ρεζιλευτούμε.\nΩς κιθαρίστας ο Δημήτριος Αγρίτης (δεύτερος από δεξιά) με ξένους μουσικούς και με τραγουδίστρια, στο Κέντρο διασκέδασης ( Πάρκο της Καρυάς), που εκμεταλλευόταν ο Γρηγόριος Χατζηραβδέλης.\nΓια να πάμε στο νησί, έπρεπε να εξοικονομήσουμε τα ναύλα μας. Ο Παναγιώτης Γλεζέλης, ο πλούσιος συμπατριώτης μας, που ήταν εγκαταστημένος στην Αθήνα ως αντιπρόσωπος της Ford, έδινε από ένα πενηντάρι στους Αγιασώτες. Με καΐκι ήρθαμε στο Πλωμάρι, ο Παναγιώτης Μαριγλής, ο γιος του Ευριπίδη, και εγώ. Από το Πλωμάρι όμως δεν ξέραμε να έρθουμε στην Αγιάσο με τα πόδια, γιατί ήταν νύχτα. Ο Μαριγλής έδωσε σ’ έναν Πλωμαρίτη 200 δραχμές και μας έφερε στ’ αγιασώτικα. Φτάσαμε χαράματα στο «Σκουτ’νό» στο κτήμα του Καραγιάννη (Ατζιλέλ’). Από εκεί και πέρα ήξερα το δρόμο.\nΚατά τη διάρκεια της Κατοχής εργάστηκα ως μουσικός. Συνεργάστηκα με το Γεώργιο Ζαφειρίου (Ζουγή), με τον Προκόπιο Μιχαήλ Σουσαμλή, με το Ραφαήλ Σουσαμλή και με το Θεόφιλο Ψύρρα. Κάθε Σαββατοκύριακο παίζαμε σε χωριά και επιστρέφαμε στην Αγιάσο τη Δευτέρα. Παίρναμε ως αμοιβή από ένα σακίδιο «τσολάκια». Τότε δεν είχε πολλά παπούτσια. Ο συνάδελφος Ραφαήλ Σουσαμλής μας είχε κάνει «τσοκαρέτες», που ήταν ένα είδος τσόκαρα με μεντεσέδες από κάτω. «Τσοκαρέτες» έφτιαχνε και ο Θεόδωρος Καραμανλής, ο Ανανίας. Τα παπούτσια, για να μη χαλάνε, τα είχαμε στα σακίδια και τα φορούσαμε, όταν φτάναμε κοντά στο χωριό. Τα «τσολάκια» τα δίναμε στο Γεώργιο τον Κλόκα, τον μετέπειτα οπωροπώλη και φιστικά. Παίρναμε σιτάρι, το κάναμε «κουρκούτη» με το μύλο και τη μαγειρεύαμε.\nΠηγαίναμε σε πολλά χωριά, στο Αμπελικό, στα Βασιλικά, στα Βατερά, στο Βούρκο, στη Βρίσα, στη Μόρια, στα Μυστεγνά, στα Πάφλα, στη Σκάλα Πολιχνίτου, στο Πλωμάρι, όπου υπήρχαν πλούσιοι γλεντζέδες, όπως ο Γεώργιος Δαδιώτης, ο Λαγουμίδης ή Λαγός και άλλοι, στο Καμένο χωριό, όπου παραθέριζαν οι Πλωμαρίτες, και αλλού. Ο Λαγός, όταν ύστερα από πολλά χρόνια μας συνάντησε, μας είπε: Δεν ήξερα πως το γήρας είναι η πιο μεγάλη ασθένεια! Μόνο στην Ερεσό και στο Σίγρι δεν πήγαμε. Ήμασταν γυρολόγοι. Στα πανηγύρια του Αγίου Θεράποντα και του Αγίου Ευσταθίου παίρναμε πολλά χρήματα.\nΑναμνηστική φωτογραφία από χοροεσπερίδα που πραγματοποιήθηκε, επί βασιλείας, στον Κινηματογράφο «Όλυμπος» (Αποκριές 1958;). Διακρίνονται, από αριστερά, οι μουσικοί Ευστράτιος Παπάνης, Σταύρος Ρόδανος, Ευστράτιος Ψύρρας, Χαρίλαος Ρόδανος και Δημήτριος Αγρίτης. Κάτω, δεύτερος από αριστερά, ο ειρηνοδίκης Αγιάσου Ναούμ…\nΔεν έφτανε που πήγα στο μέτωπο της Αλβανίας, επιστρατεύτηκα και κατά τον Εμφύλιο και υπηρέτησα ένα χρόνο. Κατατάχτηκα στο 58ο Τάγμα Εθνοφρουράς Θεσσαλονίκης, στον 3ο Λόχο. Μαζί μου ήταν και οι συχωριανοί Βασίλειος Νουλέλης (Ρουδιά), Οδυσσέας Κλήμος, Γεώργιος Χατζηπαυλής, Ευστράτιος Αβδελέλης, Κώστας Πανάγης, Μιχαήλ Γαλετσέλης (Καρίπης) και Στρατής Γαββές. Από αυτούς οι τέσσερις πρώτοι στάλθηκαν στη Μακρόνησο. Τον τελευταίο τον αιχμαλώτισαν οι αντάρτες. Από τη Θεσσαλονίκη προωθηθήκαμε στο Τσοτίλι και μας αποσπάσανε. Εγώ τοποθετήθηκα στο Λόχο Στρατηγείου της 22ας Ταξιαρχίας και είχα λογαχό τον Ανδρέα Γαλάνη. Εδώ δεν ήρθα ως μουσικός, αλλά ως ημιονηγός. Ανέβηκα στο Βίτσι και στην οροσειρά Μάλι Μάδι. Από τους Αγιασώτες θυμάμαι το λοχία Φώτιο Καναρέλη (Μπούκατο), το Στρατή Βουνάτσο (Κνα), το γιο του Χαρίλαου, που ήταν καταδρομείς, το Στρατή Χατζηφώτη, το Γεώργιο Χρυσάφη και άλλους. Υπηρέτησα κοντά στον ταξίαρχο πεζικού Δημήτριο Μαρκόπουλο, που καταγόταν από την Κρήτη. Ήταν ο πιο κακός, ο πιο σκληρός άνθρωπος. Έσφαζε και σκότωνε αντάρτες. Τα αφτιά του είχαν πάθει από κρυοπαγήματα. Όταν έμαθε πως είμαι από την Αγιάσο, με ρώτησε αν γνωρίζω τον αξιωματικό Φώτιο Τάλιο και του είπα ναι. Έτσι με κράτησε και έγινα σαν ιδιαίτερός του.\nΣτο Μάλι Μάδι μας κυνήγησαν οι αντάρτες και οπισθοχωρήσαμε. Ο ταξίαρχος τραυματίστηκε. Εγώ παράτησα το τουφέκι και το έβαλα στα πόδια. Έφτασα στον Αλιάκμονα ποταμό και κρύφτηκα. Μετά ανασυνταχτήκαμε στο χωριό Απόσκεπος Καστοριάς. Από τους Αγιασώτες θυμάμαι στον Απόσκεπο τον Κώστα Πανάγη, το Λευτέρη Καζαντζή (Καρακάση), το Δημήτριο Κουρβανιό (Καρότο) και το Στρατή Ρουμπάπη (Αφαλή). Όσοι πέρασαν τον ποταμό θεωρήθηκε ότι εγκατέλειψαν τις θέσεις τους. Ειπώθηκε, μάλιστα, πως όσοι παράτησαν τα όπλα τους θα τουφεκιστούν. Εγώ βρήκα και πήρα ένα άλλο. Το όπλο όμως αυτό αποδείχτηκε πως ήταν κλεμμένο και πως δεν ήταν το δικό μου, γιατί είχε άλλον αριθμό. Τελικά ομολόγησα πως το δικό μου το έχασα και πως βρήκα ένα άλλο πεταμένο και το πήρα. Έτσι γλίτωσα.\nΜέχρι το 1944-1945 πήγαινα βοηθητικός στην κομπανία των Ρόδανων. Αργότερα όμως, από το 1947 και εδώ, συνεργάστηκα κανονικά ως τρομπονίστας με τους Ρόδανους. Πρέπει να πω πως έπαιζα και κιθάρα και τζαζ. Στις 6-3-1955 παντρεύτηκα τη Μαρία Ηλιογραμμένου Τσουκαρέλη. Το μυστήριο έγινε στο σπίτι, όπως συνηθιζόταν τότε. Δεν ευτύχησα ν’ αποκτήσω παιδιά. Συνταξιοδοτήθηκα το 1985. Έμεινα ο τελευταίος μουσικός φυσερού οργάνου στην Αγιάσο. Το 1960 πήγα με τους Ρόδανους στη Μυτιλήνη και εργάστηκα το χειμώνα στο Κέντρο των αδελφών Κατσαναβάκη, του Στρατάρα, του Γιώργου και του Μιχάλη, που και οι τρεις σήμερα είναι πεθαμένοι. Από αυτούς παντρεμένος ήταν μόνο ο Μιχάλης, που έχει τρεις κόρες. Οι Ρόδανοι συνέχισαν να εργάζονται στη Μυτιλήνη. Εγώ έμεινα στην Αγιάσο και συνεργάστηκα με το Γρηγόρη Κουρβανιό και με το Στρατή Σουσαμλή (Σιλέμ’). Στη Μυτιλήνη έφυγε και ο καλός σαντουριέρης Στρατής Ψύρρας ή Μουζού, που εργάστηκε στον «Ξενύχτη» του Στρατή Παναγιώτη Κουταλέλη, για να συμπληρώσει ένσημα του ΙΚΑ.\nΑναμνηστική φωτογραφία της λαϊκής ορχήστρας, που έλαβε μέρος στην παρουσίαση το 1965 από το Αναγνωστήριο «η Ανάπτυξη» της δραματικής οπερέτας του Νίκου Χατζηαποστόλου «Η καρδιά του πατέρα». Διακρίνονται, από αριστερά, οι μουσικοί: Ευστράτιος Παπάνης, Δημήτριος Αγρίτης, Πάνος Πράτσος (πρόεδρος του Αναγνωστηρίου), Γιάννης Σουσαμλής (Κακούργος), Ευστράτιος Σουσαμλής (Σιλέμ’ς), Κώστας Ευριπίδη Ζαφειρίου και Ευριπίδης Ζαφειρίου (Καζίνο).\nΗ παρουσία μου σε γάμους, σε βαφτίσεις, σε χοροεσπερίδες, σε σχολικές εκδηλώσεις, σε γλέντια, σε θεατρικές παραστάσεις, ήταν έντονη. Για το Αναγνωστήριο «η Ανάπτυξη» έπαιξα αρκετές φορές, κυρίως σε οπερέτες. Θυμάμαι τα έργα «Η τύχη της Μαρούλας», για το οποίο κάναμε επί 60 μέρες πρόβες, «Οι απάχηδες των Αθηνών», «Το κορίτσι της γειτονιάς», «Η καρδιά του πατέρα». Επίσης έπαιξα ως μουσικός στο έργο «Στραβογιώργης», το οποίο παρουσίασε ο Γυμναστικός Ποδοσφαιρικός Σύλλογος «Όλυμπος», σε σκηνοθεσία Ηλία Μακρέλη ή Ψυρκούδη, όταν πρόεδρος ήταν ο Στρατής Τζίνης. Θυμάμαι πως το έργο παίχτηκε στο «Φουλίδ’» και πως πήρε μέρος σ’ αυτό το «Μαρικέλ’», η κόρη του Προκοπίου Στεφάνου. Επίσης έπαιξα για τον Ερασιτεχνικό Φιλοτεχνικό Όμιλο «Το Μπουρίνι» Μυτιλήνης, στα έργα «Ο Βασίλης ο Αρβανίτης» του Μυριβήλη και «Ο Βουρκόλακας» του Εφταλιώτη. Δεν πρέπει να λησμονήσουμε και την ταινία «Η δασκάλα με τα χρυσά μάτια», τη βασισμένη στο ομώνυμο έργο του Μυριβήλη, που σκηνές της ο Κώστας Αριστόπουλος γύρισε στην Αγιάσο. Μας φώναξε για τη σκηνή που αφορούσε κάποιον που σκοτώθηκε στο μέτωπο. Τέλεσαν λοιπόν το τρισάγιο στο Νεκροταφείο μας και κάναμε μια πρόβα. Βάλαμε το πένθιμο, δηλαδή το αγιασώτικο, και τρελάθηκε ο Αριστόπουλος από τη χαρά του. Το έβαλε μάλιστα και ως προανάκρουσμα, πριν αρχίσει το έργο. Ηθοποιοί ήταν η Κάτια Δανδουλάκη, ο Γιάννης Φέρτης, ο Βασίλης Κολοβός, ο Χρίστος Τσαγανέας, η Τάνια Τσανακλίδου και άλλοι που δεν τους θυμάμαι. Μουσικοί ήμασταν ο Χαρίλαος Ρόδανος, ο Σταύρος Ρόδανος, ο Γιάννης Σουσαμλής ή Κακούργος, ο Ευριπίδης Ζαφειρίου, ο Κώστας Ευριπίδη Ζαφειριού, ο Ευστράτιος Παπάνης και εγώ.\nΗ παρουσία μου σε Κέντρα της Αγιάσου από το 1950 και μετά, μαζί με τους άλλους μουσικούς, ήταν συνεχής. Της «Παναγίας» άλλη φορά γινόταν το πανηγύρι στην Αγορά, στην Καφενταρία και στα άλλα καφενεία. Μετά άλλαξε, έφερναν δηλαδή τραγουδίστριες. Εμείς κατεβήκαμε στου Παναγιώτη Καμαρού και παίζαμε. Εργαστήκαμε επί ένα χρόνικό διάστημα και στο Κέντρο «Χαραυγή», της Ζωοδόχου Πηγής, εκεί όπου σήμερα είναι χτισμένο το Αναγνωστήριο. Το Κέντρο αυτό το δούλευε τότε ο Βασίλης Γραμμέλης, ο οποίος είχε φέρει και μια χορεύτρια, την Καίτη, που έλεγε και κανένα τραγουδάκι. Αν θυμάμαι καλά, έφερε και το Σπύρο Ζαγοραίο με τη γυναίκα του Ζωή, που συνεργάστηκαν μαζί μας. Έπειτα πήγαμε στο Κέντρο του Γρηγόρη Χατζηραβδέλη ή Σουλουγάνη, ο οποίος είχε φέρει και ένα μπαλέτο, με το Βασίλη BANΣΤΑΝ, που ήταν ένας μεγάλος χορευτής με δύσκολο πρόγραμμα. Ο Χατζηραβδέλης είχε την πλατεία, το πάρκο. Δουλεύαμε με μεροκάματο. Στον καθένα έδινε 40 δραχμές, καθώς και τα τυχερά, αν παίρναμε. Ήταν σωστός άνθρωπος. Και κανένας πελάτης να μην ερχόταν, πλήρωνε όχι μόνο εμάς, αλλά και ό,τι νούμερο είχε, γιατί έφερνε καλές τραγουδίστριες. Κάποτε έφερε μια που έπαιρνε 600 δραχμές τη μέρα. Την είχε κλείσει για 15 μέρες. Τις καθημερινές όμως έρχονταν στο Κέντρο πολύ λίγοι πελάτες, γιατί το πιοτό είχε 1,70, ενώ αντίκρυ, στου Δουλά, είχε 1,50 και τον προτιμούσαν, με αποτέλεσμα να μπαίνει μέσα το Κέντρο. Για να τιμωρήσει τους απέναντι, πήγε και πήρε ένα τόπι κάμποτο και έφραξε όλο το δρόμο. Είχαμε τότε δυο τραγουδίστριες, τη Ζωζώ και τη Νανά, και υπήρχαν πελάτες «Ζωζωικοί» και «Νανικοί». Έπειτα περάσαμε στου Γρηγόρη Δουλαδέλη. Παίζαμε με ποσοστά, δηλαδή είκοσι τοις εκατό στις καθαρές εισπράξεις. Παίξαμε πολλά χρόνια. Περάσαμε καλά, γιατί ο Γρηγόρης και η Βαγγελιώ ήταν καλοί άνθρωποι. Από τον Απρίλιο μέχρι της Αγίας Τριάδας παίζαμε στη Φαμάκα. Είχαμε και εκεί τραγουδίστριες. Το Κέντρο το είχε ο Ιωάννης Τραγέλης. Πέρασαν πολλοί από τη Φαμάκα, που ανήκε στο Δημήτριο και στη Θεοδώρα (Θουδουρούλ’) Ζερδελέλη, που είχαν τέσσερις κόρες, πολύ αγαπημένες. Η Ευστρατία, ήταν σύζυγος του Φωτίου Βερβέρη, η Αγγελική είχε το Χριστόφα Φραντζή, η Σοφία το Νίκο Τσουλέλη και αργότερα το Γιάννη Πατράκη και η Γιώτα τον Ιωάννη Τραγέλη. Εδώ παίζαμε πολλά καλοκαίρια.\nΕυκαιριακά ήθελα να πω λίγα και για τον Κωνσταντίνο Φραντζή, το σημερινό σεβασμιότατο μητροπολίτη Μυτιλήνης Ιάκωβο. Όταν πηγαίναμε στο πάλκο, ερχόταν και κάθιζε αμίλητος κοντά μας και μας βοηθούσε στα όργανα. Φορούσε ένα καπελάκι με την κουκουβάγια, το πηλήκιο. Εκτός από τον Κωνσταντίνο ερχόταν και ο αδερφός του, ο Τάκης, μακαρίτης σήμερα. Αυτός ήταν πολύ ζωηρός. Καθόταν κοντά μου και κοίταζε τι «κατσπουδιά» θα κάνει. Έπιανε την «πατήτιρια» του τζαζ, για να μην μπορώ να παίξω. Και ο Κωνσταντίνος φώναζε: Τάκη, φρόνιμα! Ο Κωνσταντίνος φαινόταν από μικρός πως θα προοδέψει».\nΤα μουσικά όργανα του Δημητρίου Αγρίτη, τοποθετημένα με τάξη σε πατάρι του σπιτιού, έπαψαν πια να ηχούν… (Φωτογραφία Γιάννη Χατζηβασιλείου, 3-1-2003)\nπεριοδικό ΑΓΙΑΣΟΣ, 135/2003\nΑΓΙΑΣΟΣ, ΑΓΡΙΤΗΣ, ΑΛΒΑΝΙΑ, ΑΝΑΓΝΩΣΤΗΡΙΟ, ΑΝΑΝΙΑΣ, ΒΑΝΣΤΑΝ, ΒΑΤΡΙΚΑΣ, ΒΕΡΒΕΡΗΣ, ΓΑΛΕΤΣΕΛΗΣ, ΓΛΕΖΕΛΗΣ, ΓΡΑΜΜΕΛΗΣ, ΔΗΜΗΤΡΙΟΣ Ι, ΔΟΥΛΑΔΕΛΗΣ, ΕΞΟΡΙΑ, ΖΑΦΕΙΡΙΟΥ, ΙΑΚΩΒΟΣ, ΚΑΖΑΝΤΖΗΣ, ΚΑΜΑΡΟΣ, ΚΑΝΙΟΡΟΣ, ΚΑΡΑΚΑΣΗΣ, ΚΑΡΑΜΑΝΛΗΣ, ΚΑΧΙΛΕΛΗΣ, ΚΛΟΚΑΣ, ΚΟΛΑΞΙΖΕΛΗΣ, ΚΟΥΛΑΞΙΖΕΛΗΣ, ΚΟΥΡΒΑΝΙΟΣ, ΛΙΒΑΝΟΣ, ΜΑΚΡΟΝΗΣΟΣ, ΜΑΡΙΓΛΗΣ, ΜΟΥΣΙΚΗ, ΜΠΑΛΗΣ, ΜΠΑΝΤΑ, ΜΠΕΓΙΑΖΗΣ, ΜΠΟΥΡΛΗΣ, ΠΑΓΩΝΑ, ΠΑΠΑΝΗΣ, ΠΑΠΟΥΤΣΕΛΗΣ, ΠΑΣΧΑΛΙΔΗΣ, ΠΟΛΕΜΟΣ, ΠΡΑΤΣΟΣ, ΡΟΔΑΝΟΣ, ΡΟΥΜΠΑΠΗΣ, ΣΟΥΣΑΜΛΗΣ, ΣΤΥΛΙΑΝΙΔΗΣ, ΣΥΚΗΣ, ΤΣΟΛΟΣ, ΦΡΑΝΤΖΗΣ, ΦΩΤΕΙΝΕΛΗΣ, ΧΑΛΕΛΗΣ, ΧΑΤΖΗΒΑΣΙΛΕΙΟΥ, ΧΑΤΖΗΡΑΒΔΕΛΗΣ, ΨΥΡΡΑΣ


korkos News : Επιστολή Ντούβλη σε Μέρκελ!\nΗ Μαριάννα Ντούβλη, έστειλε επιστολή στην Γερμανίδα Καγκελάριο και τη φέρνει προ των ευθυνών της! Στη τρισέλιδη επιστολή αναφέρει πως η Άνγκελα Μέρκελ οφείλει να ζητήσει συγγνώμη από τον ελληνικό λαό για τα μαρτύρια στα οποία τον έχει υποβάλλει. Όπως δημοσιεύει η Espresso, η επιστολή της Ντούβλη θα φτάσει στα χέρια της Μέρκελ μέσω της γερμανικής πρεσβείας στην Ελλάδα.\nΣε αυτήν η Ντούβλη μιλά για την οικονομική κρίση και τις γερμανικές αποζημιώσεις. «Θα περίμενα πολύ σύντομα να γονατίσετε μπροστά στο μνημείο του Αγνώστου Στρατιώτη να ζητήσετε συγγνώμη για τις θηριωδίες του παρελθόντος, για τις οποίες δεν φταίτε εσείς προσωπικά και στη συνέχεια να τακτοποιήσετε τις οικονομικές σας οφειλές», αναφέρει μεταξύ άλλων, ενώ παρακάτω γράφει: «Επιτέλους, τι επιδιώκετε; Να έχουμε μία ευρωπαϊκή Γερμανία ή μία Ευρώπη γερμανική; Καταλαμβάνομαι από τρόμο εγώ, νεαρή, μόνη, άνεργη μητέρα για το μέλλον του εξάχρονου γιου μου, που όταν θα είναι σαράντα ετών θα πληρώνει για τα αμαρτήματα άλλων».


TypeMaster Thesis (1039)Doctoral Thesis (24)Bachelor Dissertation (2)Date Issued\nDepartmentΣχολή Ναυτιλίας και Βιομηχανίας. Τμήμα Ναυτιλιακών Σπουδών (126)Σχολή Οικονομικών, Επιχειρηματικών και Διεθνών Σπουδών. Τμήμα Οικονομικής Επιστήμης (89)Σχολή Οικονομικών, Επιχειρηματικών και Διεθνών Σπουδών. Τμήμα Οργάνωσης και Διοίκησης Επιχειρήσεων (88)Σχολή Τεχνολογιών Πληροφορικής και Επικοινωνιών. Τμήμα Ψηφιακών Συστημάτων (66)Σχολή Τεχνολογιών Πληροφορικής και Επικοινωνιών. Τμήμα Πληροφορικής (52)Σχολή Οικονομικών, Επιχειρηματικών και Διεθνών Σπουδών. Τμήμα Διεθνών και Ευρωπαϊκών Σπουδών (32)Σχολή Χρηματοοικονομικής και Στατιστικής. Τμήμα Στατιστικής και Ασφαλιστικής Επιστήμης (29)Σχολή Ναυτιλίας και Βιομηχανίας. Tμήμα Βιομηχανικής Διοίκησης και Tεχνολογίας (24)Σχολή Χρηματοοικονομικής και Στατιστικής. Τμήμα Χρηματοοικονομικής και Τραπεζικής Διοικητικής (8)Graduate studiesΝαυτιλία (125)Οικονομικά και Διοίκηση της Υγείας (49)Οικονομική και Επιχειρησιακή Στρατηγική (40)Πρόγραμμα Μεταπτυχιακών Σπουδών στη Διοίκηση Επιχειρήσεων για Στελέχη (Executive MBA) (39)Διεθνείς και Ευρωπαϊκές Σπουδές (32)Ψηφιακά Συστήματα και Υπηρεσίες (31)Προηγμένα Συστήματα Πληροφορικής (28)MBA TQM International - Ευρωπαϊκό Πρόγραμμα Μεταπτυχιακών Σπουδών στη Διοίκηση Επιχειρήσεων – Ολική Ποιότητα με διεθνή προσανατολισμό (MBA TQM Int) (25)Πληροφορική (25)Τεχνοοικονομική Διοίκηση και Ασφάλεια Ψηφιακών Συστημάτων (22)... View More


Με απόλυτη επιτυχία η "Λευκή Νύχτα" στη Λαμία - "Πλημμύρισε" το κέντρο της πόλης με κόσμο, κέφι και μουσική (φωτο-video) | Star Κεντρικής Ελλάδας\nΒρίσκεστε εδώ: Tv Star Φθιώτιδα Με απόλυτη επιτυχία η "Λευκή Νύχτα" στη Λαμία - "Πλημμύρισε" το κέντ...\nΚέφι, χορός, μουσική, διασκέδαση αλλά και πολλές εκπλήξεις είχε η Λευκή Νύχτα στη Λαμία.\nΟ κόσμος «πλημμύρισε», το βράδυ της Παρασκευής, τους κεντρικούς δρόμους και τις πλατείες της πόλης, με τα χαμόγελα να είναι ζωγραφισμένα στα πρόσωπα μικρών και μεγάλων.\nΚλόουν, ξυλοπόδαροι, μπαλόνια, face paintings και πολλά ακόμη happenings με εκπλήξεις περίμεναν τους μικρούς φίλους στους κεντρικούς πεζόδρομους της Λαμίας, υπό τους ήχους των χριστουγεννιάτικων τραγουδιών που πρόσφεραν οι djs που είχαν στηθεί σε κάθε γωνιά της πόλης.\nΚεράσματα με παραδοσιακά ρουμελιώτικα προϊόντα, γλυκίσματα και ροφήματα ζέσταιναν την γιορτινή ατμόσφαιρα.\nΗ φετινή έκπληξη του εμπορικού συλλόγου Λαμίας, το 9μελές τσίρκο του δρόμου «κατσιβάτσε» στην πλατεία Πάρκου πρόσφερε στο λαμιώτικο κοινό ένα υπερθέαμα με ζογκλέρ, παλιάτσους και ακροβάτες, ενώ φυσικά στο καρουζέλ αλλά και στο παγοδρόμιο δεν έπεφτε καρφίτσα.\nΤην μεγάλη αυτή προσπάθεια του Εμπορικού Συλλόγου Λαμίας στήριξε τόσο ο Δήμος όσο και η Περιφέρεια.\nΒόλτα στο εμπορικό κέντρο βγήκε και ο Μητροπολίτης Φθιώτιδας κ. Συμεών μαζί με τον Περιφερειάρχη Στερεάς, Φάνη Σπανό και τον Δήμαρχο Λαμιέων, Θύμιο Καραϊσκο, οι οποίοι ήρθαν σε επαφή με τον κόσμο και συνομίλησαν μαζί τους, εισπράττοντας αυτό το ευχάριστο και γιορτινό κλίμα.\nΤα καταστήματα παρέμειναν ανοικτά έως και τα μεσάνυχτα με μεγάλες και συμφέρουσες προσφορές, με τους καταναλωτές να στηρίζουν αυτή την μεγάλη προσπάθεια και να κάνουν νυχτερινά ψώνια.\nΤο αδιαχώρητο επικρατούσε και στο Πολυκατάστημα «Πολιτικός». Πολλές εκπλήξεις και κεράσματα περίμεναν τους καταναλωτές, οι οποίοι έκαναν τα ψώνια τους υπό τους ήχους χριστουγεννιάτικων τραγουδιών, μέσα σε ένα άκρως γιορτινό κλίμα.\nΤο καταναλωτικό κοινό είχε την ευκαιρία να κάνει τα ψώνια του μέσα σε μια ευχάριστη ατμόσφαιρα και να επιλέξει μέσα από μια τεράστια γκάμα σε brands ένδυσης και υπόδησης σε πολύ μεγάλες προσφορές.\nΌπως ανέφερε στο STAR, o υπεύθυνος του πολυκαταστήματος «Πολιτικός», Δημήτρης Τσιμπούκης, ο κόσμος ανταποκρίθηκε στη μεγάλη αυτή εμπορική γιορτή και «κατέκλυσε» στην κυριολεξία το Πολυκατάστημα.\nAλλοδαπός κρατούμενος στο τμήμα μεταγωγών Λαμίας θετικός στον κορονοϊό- Τεστ σε αστυνομικούς (video)